title: David Lodge (ääninäyttelijä)

text: Power Rangereiden aikana Lodge päätyi tekemään dubbausrooleja animesarjoihin ja elokuviin 2000-luvulta lähtien. Hän on dubannut muun muassa Mashuranbossa, Digimon, , Digimon Frontier, Naruto ja Bleach.


title: David Lodge (ääninäyttelijä)

text: Vuosina 2006–2007 Lodge teki ensimmäisen DC Comics sarjakuvaan pohjautuvan roolin Legion of Super Heroesissa. Hän ääninäytteli sarjassa Tharok ja Controller roistoja. Vuotta myöhemmin Lodge palasi takaisin Power Rangerin pariin videopelin myötä. Pelissä hän toimi Power Rangereiden vihollisten Choobon ja Moltorin ääninä. Lisäksi on ääninäytteli pelissä Sheriffi Toothpickkia.


title: Jaakko Julkunen

text: Jaakko Julkunen (29. heinäkuuta 1938 Sortavala – 21. tammikuuta 2011 Joensuu) oli suomalainen valokuvaaja.


title: Jaakko Julkunen

text:
Julkunen aloitti työn valokuvan parissa 1955 valokuvaharjoittelijana joensuulaisessa Kuva-Lassissa. Hänen ensimmäinen lehtikuvaajan työpaikkansa oli vuodesta 1957 sanomalehti Karjalainen, jonka ensimmäinen päätoiminen valokuvaaja hän oli, ja hän työskenteli siellä vuoteen 1971. Hän siirtyi 1972 Helsingin Sanomiin, joka perusti silloin aluetoimituksen Kuopioon. 1994 hän siirtyi HS:n Lappeenrannan toimituksen valokuvaajaksi ja oli siellä vuoteen 2000, jolloin hän jäi eläkkeelle. Tehtävissään Julkunen kiersi kuitenkin niin eri puolilla Suomea kuin ulkomaillakin, erityisesti Neuvostoliitossa ja Venäjällä. Julkisuuden henkilöiden lisäksi hän kuvasi huumorin ja realismin keinoin erityisesti itäsuomalaisia ihmisiä.
Julkunen oli merkittävänä vaikuttajana perustettaessa 1987 Kuopioon VB-valokuvakeskusta.


title: Jaakko Julkunen

text: Julkunen julkaisi kaksi kuvateosta ja piti useita valokuvanäyttelyjä, joista viimeinen, yhdessä VB-valokuvakeskuksen kanssa toteutettu Julkusen ja Raimo Heimosen yhteisnäyttely oli meneillään Kotkan valokuvakeskuksessa hänen kuollessaan. Muistonäyttely "Siperia opettaa" järjestettiin VB-valokuvakeskuksessa 21. lokakuuta – 27. marraskuuta 2011.


title: Tammelin

text: Tammelin on ollut seuraavien henkilöiden sukunimi:


title: Juf

text: Juf on noin 30 asukkaan kylä Kaakkois-Sveitsissä, Aversin kunnassa, Graubündenin kantonissa. Kylä sijaitsee Reinin yhden alkujoen Averser Rheinin latvoilla, Aversin laaksossa, 2 124 metrin korkeudessa. Tiettävästi kylä on Euroopan korkeimmalla sijaitseva, ympäri vuoden asuttu kylä.


title: Juf

text: Matkailu on Jufin tärkeä elinkeino. Siellä on loma-asuntoja ja se on myös monen retkeilyreitin alkupiste. Kylään on postiautoyhteys Andeerista (8 vuoroa päivittäin).


title: Säämiskäerakkokolibri

text: Säämiskäerakkokolibri ("Phaethornis syrmatophorus") on eteläamerikkalainen kiitäjälintu. Sen esiintymisalue käsittää Andien rinteet Kolumbiasta Ecuadoriin ja Pohjois-Peruun. Lajista tunnetaan kaksi alalajia. John Gould kuvaili lajin holotyypin Ecuadorin länsiosasta vuonna 1851.


title: Vaaleaerakkokolibri

text: Vaaleaerakkokolibri ("Phaethornis anthophilus") on amerikkalainen kiitäjälintu. Sen esiintymisalue ulottuu Panaman keskiosista Kolumbiaan ja Pohjois-Venezuelaan. Lajista tunnetaan kaksi alalajia, joista "hyalinus" elää vain Panaman eteläisellä Archipiélago de las Perlasin saariryhmällä. Jules Bourcier kuvaili lajin holotyypin Kolumbian El Valle del Río Magdalenasta vuonna 1843.


title: Venezuelanerakkokolibri

text: Venezuelanerakkokolibri ("Phaethornis rupurumii") on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, Kolumbian itäreunasta Venezuelaan ja läntiseen Guyanaan, sekä Pohjois-Brasiliaan. Lajista tunnetaan kaksi alalajia. Adolphe Boucard kuvaili lajin holotyypin Guyanan Rupununijoelta vuonna 1892.


title: Vihererakkokolibri

text: Vihererakkokolibri ("Phaethornis guy") on amerikkalainen kiitäjälintu. Sen esiintymisalue ulottuu Costa Ricasta Kolumbiaan, Venezuelaan, Trinidadiin, Ecuadoriin ja Kaakkois-Peruun. Lajista tunnetaan neljä alalajia. René-Primevère Lesson kuvaili lajin holotyypin Trinidadista vuonna 1833.


title: Viiksierakkokolibri

text: Viiksierakkokolibri ("Phaethornis yaruqui") on eteläamerikkalainen kiitäjälintu. Sen esiintymisalue käsittää Kolumbian ja Ecuadorin länsiosat, mahdollisesti myös Panaman lounaisosia. Jules Bourcier kuvaili lajin holotyypin Ecuadorin Yaruquista vuonna 1851.


title: Penrosen kolmio

text: Penrosen kolmio on optinen harha ja esimerkki siitä, miten kaksiulotteiselle pinnalle voidaan toteuttaa todellisuudessa mahdoton kolmiulotteinen kappale. Penrosen kolmion loi alun perin ruotsalainen taiteilija Oscar Reutersvärd vuonna 1934, mutta nimensä kappale sai Roger Penrosen popularisoinnin myötä 1950-luvulla. Penrosen kolmion popularisointiin on vaikuttanut myös hollantilainen taiteilija Maurits Cornelis Escher, jonka työssä ”Vesiputous” on käytetty Penrosen kolmiota.


title: Pass Lunghin

text: Pass Lunghin on vuoristosola Kaakkois-Sveitsissä, Graubündenin kantonissa, Bregaglian ja Bivion kuntien rajalla. Sola on 2 645 metrin korkeudessa.


title: Pass Lunghin

text: Pass Lunghin on kolmen suuren vesistön vedenjakaja:


title: Pass Lunghin

text: Sola on retkeilyreittien risteyskohta. Solassa ei ole tietä.


title: Vyöerakkokolibri

text: Vyöerakkokolibri ("Phaethornis ruber") on eteläamerikkalainen kiitäjälintu. Sen esiintymisalue käsittää pääosan mantereen pohjoisosasta, Kolumbiasta Ranskan Guayanaan, Brasiliaan, Peruun, Ecuadoriin ja Pohjois-Boliviaan. Lajista tunnetaan kaksi alalajia. Carl von Linné kuvaili lajin holotyypin Surinamesta vuonna 1758.


title: Liekkikaulurikolibri

text: Liekkikaulurikolibri ("Threnetes ruckeri") on amerikkalainen kiitäjälintu. Sen esiintymisalue ulottuu Keski-Amerikan Belizestä ja Guatemalan itäosista Panamaan, Kolumbiaan, läntiseen Ecuadoriin ja Venezuelan luoteisosaan. Lajista tunnetaan kolme alalajia. Jules Bourcier kuvaili lajin holotyypin Ecuadorin Esmeraldasista vuonna 1847.


title: Nokikaulurikolibri

text: Nokikaulurikolibri ("Threnetes niger") on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, Kolumbiasta Peruun, Pohjois-Boliviaan, Brasiliaan ja Ranskan Guayanaan. Lajista tunnetaan kuusi alalajia. Carl von Linné kuvaili lajin holotyypin Cayennesta vuonna 1758.


title: Constantine (täsmennyssivu)

text: Constantine voi viitata seuraaviin:


title: Grizzly Man

text: Grizzly Man on Werner Herzogin ohjaama yhdysvaltalainen dokumenttielokuva vuodelta 2005. Elokuva kertoo harmaakarhuharrastaja Timothy Treadwellin elämästä ja kuolemasta. Kuvamateriaali koostuu Treadwellin harmaakarhujen parissa kuvaamista otoksista ja Herzogin tekemistä Treadwellin tuttavapiirin haastatteluista. Elokuvan tuotti Discovery Channelin dokumenttijaos Discovery Docs yhdessä Lions Gate Entertainmentin kanssa. Musiikin elokuvaan sävelsi brittiläinen laulaja-laulunkirjoittaja, kitaristi Richard Thompson.


title: Grizzly Man

text: Timothy Treadwell vietti 13 kesää Katmain kansallispuisto- ja luonnonsuojelualueella Alaskassa. Ajan mittaan hän alkoi kokea puiston harmaakarhujen luottavan häneen: ne sallivat hänen lähestyä niitä ja jopa koskettaa niitä. Puistoviranomaiset varoittivat Treadwellia useaan otteeseen hänen puuhiensa vaarallisuudesta. Deb Ligget, Katmain ja Lake Clarkin kansallispuistojen johtava valvoja kertoi "Anchorage Daily Newsille" vuonna 2001 pitävänsä Treadwellin toimia parhaimmillaankin ajattelemattomina. "Pahimmillaan se voi olla vaarallista. Timothyn riskialtis käyttäytyminen voi viime kädessä asettaa muut puiston vieraat ja karhut vaaroille alttiiksi." Treadwell filmasi kokemuksensa ja käytti kuvaamaansa aineistoa valistustyössään, joka käsitteli Pohjois-Amerikan karhujen kohtaamia vaikeuksia. Vuonna 2003, kolmannentoista puistossa viettämänsä kesän lopussa Treadwell ja hänen tyttöystävänsä Amie Huguenard joutuivat karhun hyökkäyksen kohteeksi. Karhu tappoi heidät ja söi osia heidän ruumiistaan.


title: Grizzly Man

text: Elokuvan tuotannolle pyydettiin lupa Jewel Palovakilta, joka oli Treadwellin läheinen ystävä ja tämän kanssa Grizzly People -järjestön perustajia. Treadwellin kuoleman jälkeen Palovak jäi yksinään johtamaan järjestöä. Hänen hallussaan on myös kaikki Treadwellin karhuista kuvaama aineisto, jota on kaikkiaan 100 tuntia. Palovak oli tuntenut Treadwellin vuodesta 1985 asti ja koki olevansa vastuussa tämän jättämästä perinnöstä. Hän oli usein keskustellut Treadwellin kanssa tämän videoarkistosta. Hänen mukaansa "Timothy oli hyvin dramaattinen", ja hän on siteerannut Treadwellia: "Jos minä kuolen, jos minulle sattuu jotakin, tee se elokuva. Tee se. Näytä niille."


title: Kannattavuus

text: Kannattavuus on taloudellisen tuloksellisuuden käsite taloudellisessa yhteisössä. Tästä syystä se on tärkeä mittaamisen, analysoinnin, raportoinnin ja seurannan kohde. Kannattavuustarkastelussa pyritään mittaamisen ja siihen liittyvän analysoinnin avulla saamaan ymmärrys kannattavuuden asteesta ja siihen vaikuttavista tekijöistä. Kannattavuustarkastelun periaate on verrata taloudellisia tuloksia ja hyötyjä niiden vaatimiin uhrauksiin.


title: Kannattavuus

text: Yritys saa tuloja myymistään tuotteista ja niiden tuottamisesta koituu menoja. Kannattavuus on yleisesti tulojen ja menojen vertailua, mutta täsmällisiä johtopäätöksiä voidaan kannattavuudesta tehdä vain silloin kun tarkastelun kohteena olevat menot ovat tulojen hankinnasta aiheutuneita. Kannattavuuden mittauksessa käytetäänkin termejä tuotot ja kustannukset tai kulut tarkoittamaan, että kustannukset tai kulut ovat tuottojen hankkimisesta aiheutuneita. Tämä ilmaistaan usein vaatimuksena, jonka mukaan kulut tai kustannukset on kohdistettava oikein tuotoille. Asia ilmaistaan myös periaatteena ”meno tulon kohdalle”.


title: Kannattavuus

text: Yritystaloudessa tunnetuin kannattavuuden käsite on omistajalle koituva liiketoiminnan voitto tai tappio. Liiketoiminnan kannattavuutta tarkastellaan usein myös omistajaa laajemman intressipiirin kannalta eli sidosryhmien kannalta. Yrityksen sidosryhmiä ovat eri tahot, joilla on jokin intressi eli valvottava etu yritykseen ja sen taloudelliseen menestykseen. Näitä sidosryhmiä ovat tyypillisesti henkilöstö, verottaja, rahoittajat, tarviketoimittajat, yhteistyökumppanit jne. Kannattavuus on siis taloudellisen tuloksellisuuden yleisnimi, jolle tapauskohtaisesti annetaan tarkentava nimi, käyttötarkoitus sekä laskentakaava eli mittari. Kannattavuuden käsite voidaan siis operationalisoida eli tehdä mitattavaksi suureeksi usealla eri tavalla erilaisten käyttötarkoituksien vaatimusten mukaisesti.


title: Kannattavuus

text: Kansantalouden kannattavuustarkastelussa mielenkiinnon kohteena on yleensä yksittäisen hankkeen kannattavuus. Kannattavuustarkastelun periaate on sama kuin yritystaloudessa eli hankkeen tuottamien hyötyjen vertaaminen hankkeen kustannuksiin. Kansantalouden kannattavuustarkastelu onkin saanut tästä periaatteesta nimensä ja sitä kutsutaan kustannus-hyötyanalyysiksi. Kansantaloudellinen kustannus-hyötyanalyysi on usein vaikeampaa kuin yritystalouden kannattavuusanalyysi, koska kansantalouden analyysissä joudutaan usein turvautumaan objektiivisten mittausten sijasta subjektiivisiin arviointeihin. Lisäksi hankkeen kustannusten oikea kohdistaminen hankkeen tuottamille hyödyille voi olla hyvinkin vaikeaa.


title: Kannattavuus

text: Taloudellisessa toiminnassa voidaan tunnistaa työnjakoon perustuen tuotanto ja kulutus. Tuotanto on prosessi, jossa yhdistellään erilaisia aineettomia ja aineellisia tuotannon välineitä niin, että syntyy kulutuksen välineitä. Tuottajan tuotteisiin luomat ominaisuudet merkitsevät arvoa kuluttajalle, joka jaetaan markkinoilla hinnan perusteella kuluttajan ja tuottajan kesken. Näin ratkaistaan miten syntynyt arvo jaetaan.


title: Kannattavuus

text: Yritysten harjoittama tuotanto on tyypillisesti tavaratuotantoa, palvelutuotantoa ja usein niiden yhdistelmää eli tavaran ja palvelun tuotantoa. Yritystoiminta voidaan jakaa osaprosesseihin niin että voidaan tunnistaa seuraavat viisi, joilla kullakin on oma logiikkansa, tarkoituksensa, teoriansa ja tunnuslukunsa. Niitä on pystyttävä tarkastelemaan erikseen, mutta kuitenkin osana kokonaisuutta, jos haluaa niitä mitata ja ymmärtää. Yrityksen pääprosesseja ovatKannattavuus on tuotantoprosessin taloudellisen tuloksellisuuden mitta. Tuotantoprosessi ja sen osaprosessit reaaliprosessi ja tulonjakoprosessi tapahtuvat käytännössä samanaikaisesti, mistä syystä niistä ulospäin näkyvä tuotantoprosessi on tunnistettavissa ja mitattavissa. Sitä on perinteisesti mitattu kannattavuuden erilaisin suurein, joista voitto on tunnetuin. Tuotantoprosessin osaprosessit reaaliprosessi ja tulonjakoprosessi ovat laskennan keinoin tunnistettavissa ja siitä syystä analysoitava erikseen, jos haluaa ymmärtää tulonmuodostuksen logiikkaa tuotannossa.


title: Kannattavuus

text: Reaaliprosessissa tapahtuu tuotannon tuloksen tekeminen, jota voidaan kuvata tuotantofunktion avulla. Se tarkoittaa tuotannossa tapahtumasarjaa, jossa eri laatuiset ja määräiset tuotannon panokset yhdistellään eri laatuisiksi ja määräisiksi tuotteiksi. Tuotteet voivat olla fyysisiä tavaroita, aineettomia palveluja ja tavallisesti niiden yhdistelmiä.


title: Kannattavuus

text: Sitä tapaa, jolla tuotannontekijät yhdistellään tuotannossa tuotoksen aikaansaamiseksi, kutsutaan teknologiaksi. Teknologia voidaan kuvata tuotantofunktion avulla. Se kuvaa erilaisten panosyhdistelmien ja tuotoksen välistä riippuvuutta. Tuotantofunktio on tuotannon suorituskyvyn kuvaaja.


title: Kannattavuus

text: Tuotantofunktion avulla voidaan yksinkertaisesti kuvata reaaliprosessin taloudellisen tuloksen syntymekanismia ja vaikutuksia kannattavuuteen. Reaaliprosessin taloudellinen tulos syntyy kahden tekijän vaikutuksesta niin että voidaan puhua tuloskomponenteista. Nämä komponentit ovat tuotantopanosten muutos ja tuottavuuden muutos sekä näiden muutosten vaikutus kannattavuuteen. Näiden tekijöiden erottaminen on tärkeää, kun halutaan ymmärtää tulonmuodostusta reaaliprosessissa.


title: Kannattavuus

text: Tuotannon tulonjakoprosessi tarkoittaa tapahtumasarjaa, jossa laadultaan ennallaan pysyvien tuotteiden ja panosten yksikköhinnat muuttuvat aiheuttaen muutoksen tulonjaossa tuotteiden vaihdantaan osallistuvien kesken. Tulonjaon muutoksen suuruus on suoraan verrannollinen tuotosten ja panosten hintojen muutokseen ja niiden määriin. Tuottavuushyödyt jaetaan esimerkiksi asiakkaille alhaisempina tuotehintoina tai henkilöstölle suurempina palkkoina.


title: Kannattavuus

text: Tuotantoprosessi koostuu reaaliprosessista ja tulonjakoprosessista. Tuotantoprosessin menestymisen kriteeri ja tulos on kannattavuus. Voitto on se osuus reaaliprosessin tuloksesta, jonka tuottaja on tulonjakoprosessissa saanut pitää itsellään. Tuotantoprosessia kuvaavat suureet ovat kannattavuuden osatekijöitä tuottoja ja kustannuksia. Ne eroavat reaaliprosessin suureista siinä, että kannattavuuden osatekijät ovat nimellishintaisia eli päivän hintaan arvostettuja kun taas reaaliprosessin suureet ovat reaalisia eli kiinteähintaisia.


title: Kannattavuus

text: Rahoitusprosessi tarkoittaa yrityksen rahoittamiseen liittyviä tapahtumia.


title: Kannattavuus

text: Markkina-arvoprosessi tarkoittaa tapahtumasarjaa, jossa sijoittajat määrittelevät yrityksen markkina-arvon sijoitusmarkkinoilla.


title: Kannattavuus

text: Toimivien yritysten onnistumisen asteikko on moninainen eikä ole mahdollista esittää mitään yleispäteviä menestymisen kriteerejä. On kuitenkin yksi kriteeri, jonka perusteella voidaan yleispätevästi tehdä päätelmiä tuotannon onnistumisen asteesta. Tämä kriteeri on kyky tuottaa lisäarvoa. Lisäarvo (surplus value) tarkoittaa kannattavuuden kriteerinä tuottojen ja kustannusten erotusta, kun kustannuksissa otetaan huomioon normaaliin tuloslaskelmaan sisältyvien kustannusten lisäksi oman pääoman kustannukset. Lisäarvo tarkoittaa, että tuotos on arvoltaan suurempi kuin sen aikaansaamiseen tehty uhraus eli käytettyjen tuotantopanosten arvo (tuotantokustannus). Jos lisäarvo on positiivinen, omistajan tuottovaatimus on ylittynyt.


title: Kannattavuus

text: Oheisessa taulukossa on esitetty tuotannon lisäarvolaskelma perusesimerkin luvuin. Perusesimerkki on pelkistetty tuloslaskelma, jota voidaan käyttää havainnollistamiseen ja mallintamiseen. Pelkistettynäkin se sisältää kaikki todellisen mittaustilanteen ilmiöt, joista tärkein on tuotos- ja panosrakenteen muutos kahden ajanjakson välillä. Perusesimerkki toimii siis tuotannon havainnollisena ”pienoismallina” ilman, että mitään todellisen mittaustilanteen piirteistä menetetään. Käytännössä tuotteita ja panoksia voi olla satoja, mutta mittauksen logiikka ei muutu siitä, miten se esitetään perusesimerkin avulla. Mittauksen tarkkuuden kannalta on tärkeää, ettei erilaisia tuotoksen ja panoksen eriä yhdistellä. Mittaaminen on yleensäkin tarkkaa vain silloin, kun mittaamisen kohde on laadultaan homogeeninen.


title: Kannattavuus

text: Esimerkissä on laskettu sekä absoluuttinen että suhteellinen lisäarvo. Absoluuttinen lisäarvo on tuotoksen ja panoksen arvojen erotus ja suhteellinen lisäarvo vastaavasti niiden suhde. Esimerkin lisäarvolaskelma on nimellishintainen, kunkin ajankohdan käyvin hinnoin laskettu. Nimellishintainen lisäarvo on kannattavuuden mitta tuotannossa.


title: Kannattavuus

text: Tuottavuusmalli avulla reaaliprosessin, tulonjakoprosessin ja tuotantoprosessin taloudelliset tulokset voidaan laskea. Tuottavuusmalli on saanut nimensä siitä, että mallilla on alun perin haluttu saada esiin tuottavuuden vaikutukset kannattavuuteen. Lähtökohtana on laskelma, jossa kannattavuuden mittarina käytetään lisäarvoa. Vain lisäarvolaskelma kelpaa lähtökohdaksi, jos halutaan mitata ja ymmärtää kannattavuuden, kokonaistuottavuuden ja tuotannon tulonjaon välistä yhteyttä tai halutaan ymmärtää reaali-, tulonjako- ja tuotantoprosessin yhteyttä. Harhaton kokonaistuottavuuden mittaus edellyttää kaikkien tuotantopanosten huomioon ottamista ja lisäarvolaskelma on kannattavuuden laskelmista ainoa, joka täyttää tämän ehdon.


title: Kannattavuus

text: Laskentaa voidaan ymmärtää parhaiten soveltamalla taloustieteen ceteris paribus-sääntöä, jonka mukaan esitellään kerrallaan vain yhden tekijän muutoksen vaikutuksia tutkittavaan ilmiöön. Laskenta voidaan tästä syystä esittää vaiheittain etenevänä prosessina. Ensiksi lasketaan tulonjakoprosessin vaikutukset ja sen jälkeen reaaliprosessin vaikutukset tuotantoprosessin kannattavuuteen.


title: Kannattavuus

text: Laskennan ensimmäisessä vaiheessa erotetaan kannattavuuden muutoksesta (285,12-266,00=19,12) reaaliprosessin ja tulonjakoprosessin vaikutukset. Tämä tapahtuu yksinkertaisesti luomalla yksi apusarake (4), johon laaditaan lisäarvolaskelma jakson yksi määrin ja jakson kaksi hinnoin. Näin syntyy kannattavuuslaskelma, jossa sarakkeet 3 ja 4 kuvaavat tulonjakoprosessin muutoksen aiheuttamaa tulosvaikutusta ja sarakkeet 4 ja 7 reaaliprosessin muutoksen aiheuttamaa tulosvaikutusta. Laskelmasta voidaan osoittaa eri prosessien kannattavuusvaikutukset. Reaaliprosessin vaikutus koostuu tuottavuusmuutoksen ja volyymimuutoksen vaikutuksista seuraavasti:


title: Kannattavuus

text:
Tulonmuodostus kahden jakson välillä voidaan nyt selittää seuraavasti:
Tämä tuottavuusmalli on säädettävä malli. Näitä säädettäviä mallityyppejä on kaksi, Saari 2004 ja Saari 1989. Säädettävyys tarkoittaa, että toisen mallin ominaisuudet voidaan asettaa tähän malliin, jonka jälkeen mittaus voidaan suorittaa tätä toista mallia simuloiden. Tuottavuuskirjallisuudessa on näitä tuotantofunktioon perustuvia kiinteitä (ei säädettäviä) tuottavuusmalleja seuraavat kolme: Courbois & Temple 1975 , Gollop 1979 ja Kurosawa 1975 Mallien erot ovat säädettävyyden lisäksi lähinnä laskentatekniikassa ja havainnollisuudessa. Erot mittaustuloksissa ovat vähäiset.


title: Kannattavuus

text: Mittaustuloksia voidaan havainnollistaa mallein ja graafisin esityksin. Oheinen kuva havainnollistaa prosessien välisiä kytkentöjä muutosta kuvaavin indeksein. Indeksiesitys on havainnollinen siitä syystä, että muutosten suuruudet ovat vertailukelpoisia. Luvut ovat peräisin edellä esitetystä laskentaesimerkistä.


title: Kannattavuus

text: Tuotantoprosessien muutoksia kuvaavat keskeisimmät yhdeksän tunnuslukua voidaan esittää oheisen kuvan muodossa. Pystylinjat kuvaavat reaaliprosessin, tuotantoprosessin ja tulonjakoprosessin tunnuslukuja. Tuotantoprosessin tunnusluvut syntyvät reaaliprosessin ja tulonjakoprosessin seurauksena. Vaakalinjat kuvaavat panosprosessin ja tuotosprosessin muutoksia sekä niiden vaikutuksia tulokseen. Kuvan logiikka on yksinkertainen. Kuvan nurkissa olevat neliöt kuvaavat laskennan lähtötietoja. Kannattavuuteen vaikuttavat suureet saadaan jakamalla kunkin prosessin tuotossuure panossuureella. Tämän jälkeen tuotantoprosessin suureet saadaan kertomalla keskenään reaaliprosessin ja tulonjakoprosessin suureet.


title: Kannattavuus

text: Markkinataloudessa vallitseva kilpailu pitää huolen siitä, että tuotannossa aikaansaatu tuottavuuden kasvu jaetaan ennemmin tai myöhemmin sidosryhmille. Tätä ilmiötä voi havainnollistaa laatimalla tuottavuuden ja tulonjaon kehitykselle aikasarjat.


title: Kannattavuus

text: Oheinen graafi kuvaa, miten kannattavuus riippuu tuottavuus- ja tulonjakokehityksestä. Tuottavuusluvut ovat fiktiivisiä, mutta käytännössä täysin mahdollisia kuvaten keskimäärin 1,5 prosentin vuotuista tuottavuuden kasvua. Tuottavuuden kasvun mahdollisuudet vaihtelevat suuresti toimialoittain ja ovat yleensä suoraan verrannolliset alan tekniseen kehitykseen. Nopean kehityksen aloilla päästään voimakkaampaan tuottavuuden kasvuun. Näin on perinteisesti ajateltu. Nykyään ymmärretään, että inhimillisellä ja sosiaalisella pääomalla sekä kilpailutilanteella voi olla merkittävä vaikutus tuottavuuden kasvuun. Joka tapauksessa tuottavuus kasvaa pienin askelin. Tarkalla tuottavuuden mittauksella voidaan arvostaa näitä pieniä muutoksia ja siten luoda tuottavuutta arvostava kulttuuri organisaatioon.


title: Kannattavuus

text: Kate on kannattavuuden suure, joka saadaan vähentämällä tuotoista kustannuksia. Laskennassa voidaan saada erilaisia katesuureita sen mukaan, mitä kustannuksia tuotoista vähennetään. Katteen suuruus eli rahamääräinen arvo kertoo, kuinka paljolla voidaan kattaa muita kustannuksia ja voittoa. Katelaskenta kuuluu yrityksen sisäisen laskennan piiriin mistä syystä sen käyttö ja menettelytavat ovat yrityksen omien tarpeiden ja valintojen mukaisia. Katelaskentaa sovelletaan sekä toiminnan että yksittäisten tuotteiden kannattavuustarkasteluissa. Kannattavuustarkastelun yleinen vaatimus, jonka mukaan tuotoista pitää vähentää vain tuottojen aiheuttamat kustannukset, pätee myös katelaskennassa.


title: Kannattavuus

text:
Katelaskennan tyypillinen muoto on seuraava:
Katelaskelma esitetään yleensä absoluuttisena ja suhteellisena. Absoluuttinen laskelma tarkoittaa rahamääräistä laskelmaa. Suhteellisessa laskelmassa katelaskelma erät suhteutetaan tuottoon, joka saa arvon 100 % ja muut erät ilmoitetaan prosenttiosuuksina tästä. Suhteellisesti ilmoitettu kannattavuus lisää ymmärrystä kannattavuustarkasteluun, koska siinä on volyymin vaikutus ja vaihtelu eliminoitu.


title: Kannattavuus

text:
Tuloslaskelma on taloudellisen yhteisön kannattavuuslaskelma, jonka muoto on lakisääteinen. Tuloslaskelman tarkoitus on antaa yhteisön sidosryhmille mahdollisuus arvioida yhteisön kannattavuutta ja taloudellista tilaa.
Tuloslaskelma on tilinpäätöksen dokumentti, joka esittää tilikaudelle kuuluvat tulot eli tuotot ja tilikaudelle kuuluvat menot eli kulut. Tuloslaskelman periaate on esittää tuotot, joista kulut vähennetään määrätyssä järjestyksessä. Tilinpäätöksen tuloksena saadaan tilikauden tulos, joka esittää omistajien varallisuuden muutoksen.


title: Kannattavuus

text: Tuotot ovat tilikaudelle kuuluvia tuloja. Tuloslaskelmassa tulon katsotaan olevan tilikaudelle kuuluvaa tuottoa, jos tuote on luovutettu asiakkaalle tilikauden aikana. Kulut ovat tilikaudelle kuuluvia menoja. Meno jaksotetaan tilikaudelle, jos menoa vastaava tulo katsotaan syntyneen tilikauden aikana eikä menon odoteta enää tulevaisuudessa kartuttavan tuloja. Tätä kutsutaan meno tulon kohdalle -periaatteeksi. Se osa menoista, joiden vastaavat tulot ovat vielä saamatta, kirjataan taseeseen aktivoiduksi odottamaan tulevaisuudessa kertyviä tuloja.


title: Kannattavuus

text:
Tuloslaskelman kaava on annettu kirjanpitoasetuksessa. Yritykset voivat tehdä kululajikohtaisen tai toimintokohtaisen tuloslaskelman. Molempien tuloslaskelmien pääkohdat esitetään alla. Kululajikohtainen tuloslaskelma on yleisimmin käytetty tuloslaskelma. Kirjanpitoasetuksessa annetaan tuloslaskelman kaavat myös seuraaville yhteisöille: aatteellinen yhteisö, säätiö, kiinteistö, ammatinharjoittaja.
Kannattavuustarkastelun yleisin periaate on vertailla syntyviä tuottoja syntyneisiin kustannuksiin. Tuotot ja kustannukset ovat virtasuureita ja kertovat sellaisina tuotantoprosessin tulojen ja menojen kertymisen määristä tietyn ajanjakson aikana.


title: Kannattavuus

text: Liiketoiminnassa pääoman tuottoon perustuvat tarkastelut antavat lisätietoa kannattavuudesta. Pääoman tuottolaskelmissa tuotto lasketaan virtasuureena ja se kertoo tietyn ajanjakson aikana, kertyneen tuoton. Kun näin laskettua tuottoa verrataan pääomaan, joka on luonteeltaan varantosuure, saadaan pääoman tuotto määritetyksi. Kun tuoton kertymäajaksi valitaan yksi vuosi, voidaan tarkastelun lopputuloksena laskea pääoman tuottoprosentti. Pääoman tuottoprosentti on hyvin käyttökelpoinen kannattavuuden mittari, koska sen avulla voidaan tehdä vertailuja markkinoilla vallitsevaan pääoman hintaan ja pääoman tuottoihin muilla aloilla. Pääoman hinta ja tuotto ilmaistaan vuotuisena korkona, jonka mittayksikkö on prosenttia vuodessa.


title: Kannattavuus

text:
Sijoitetun pääoman tuottoprosentti on yksi tärkeimmistä tilinpäätösanalyysin tuottamista tunnusluvuista. Se mittaa sitä tuottoa, joka on saatu yritykseen sijoitetulle korkoa tai muuta tuottoa vaativalle pääomalle. Tuottotason tulisi olla vähintään yrityksen vieraan pääoman käytöstä maksaman korvauksen suuruinen. Sijoitettuun pääomaan kuuluvat omat varat ja korolliset velat. Sijoitettu pääoma lasketaan tunnuslukuun tilikauden alun ja lopun keskiarvona.
Oman pääoman tuottoprosentti kuvaa yrityksen kykyä huolehtia omistajien yritykseen sijoittamista pääomista. Tuottotasovaatimus määräytyy pitkälti omistajien asettamien tavoitteiden mukaisesti, joihin tavoitteisiin sijoituksen riskisyys osaltaan vaikuttaa. Tuottotason alaraja määritellään yleensä markkinoilta saatavan riskittömän sijoituksen tuoton perusteella. Omat varat lasketaan tunnuslukuun tilikauden alun ja lopun keskiarvona.


title: Kannattavuus

text: Sijoitetun ja oman pääoman tuottolaskelmia sovelletaan toteutuneen toiminnan tarkasteluun. Asetelma on periaatteessa samanlainen, kun tarkastellaan investointisuunnitelman kannattavuutta. Investointilaskelmat ovat tärkeitä kaikessa sellaisessa toiminnassa, jonka halutaan olevan kannattavaa. Investoinnin kannattavuudessa on kyse kyvystä ansaita rahaa uhraamalla rahaa. Kannattava toiminta siis sitoo aluksi rahaa, mutta vapauttaa sitä myöhemmin sitoutunutta määrää enemmän. Alku-uhraus eli investointi on luonteeltaan varantosuure, jonka toteuttamisen jälkeen alkaa syntyä tulovirtaa eli kassavirtaa. Investointilaskelman tarkoitus on tehdä päätelmiä investoinnin kannattavuudesta vertaamalla investoinnin suuruutta sen aikaansaamiin kassavirtoihin.


Diplomaattisia suhteita koskeva Wienin yleissopimus on vuonna 1961 solmittu kansainvälinen sopimus, joka säätelee maiden välisiä diplomaattisia suhteita. Sopimus määrittelee diplomaattisen edustuston etuoikeudet, niin että diplomaatit voivat hoitaa virkatehtävänsä ilman pelkoa, että isäntämaa kohdistaisi heille vaatimuksia (ns. diplomaattinen koskemattomuus). Sopimuksen on ratifioinut 190 maata. Sopimusta eivät ole ratifioineet muun muassa Antigua ja Barbuda, Brunei, Gambia, Palau, Salomonsaaret ja Vanuatu.


title: Bülent Ortaçgil

text: Bülent Ortaçgil (s. 1. maaliskuuta 1950, Ankara) on turkkilainen laulaja, joka on sekä sanoittanut että säveltänyt suurimman osan kappaleistaan. Ensilevytys Benimle Oynar Mısın? (1974) menestyi hyvin kotimaassa ja albumin nimikkokappale (suom. soittaisitko / pelaisitko kanssani?) on yhä varsin tunnettu.


title: The Aggrolites

text: The Aggrolites on reggae- ja ska-yhtye, Los Angelesista, Kaliforniasta, Yhdysvalloista. Yhtye perustettiin vuonna 2002.


title: The 101ers

text: The 101ers oli englantilainen pub rock -yhtye 1970-luvulla. Yhtye on tunnettu siitä, että se oli Joe Strummerin yhtye ennen hänen siirtymistään The Clashiin. Yhtye perustettiin Lontoossa toukokuussa 1974 ja se teki ensiesiintymisensä 7. syyskuuta Telegraph-pubissa Brixtonissa nimellä "El Huaso and the 101 All-Stars".


title: The 101ers

text: Yhtye sai nimensä lontoolaisesta vallatusta talosta, jossa he asuivat. Sen osoite oli 101 Walterton Road, Maida Vale.


title: Toots & the Maytals

text: Toots and the Maytals, alun perin pelkästään The Maytals, on jamaikalainen reggae- ja ska-yhtye, joka perustettiin 1960-luvun alussa.


title: Toriumdioksidi

text: Toriumdioksidi (ThO) on torium- ja oksidi-ionien muodostama epäorgaaninen ioniyhdiste. Yhdistettä esiintyy luonnossa monatsiittimineraalissa.


title: Toriumdioksidi

text: Toriumdioksidin kiderakenne on alkeiskopiltaan kuutiollinen ja muistuttaa fluoriittimineraalin rakennetta. Se voi esiintyä myös kolloidisina muotoina, joiden rakenne voidaan esittää kaavalla ThO·nHO. Aineen sulamispiste on 3 390 °C, joka on korkein millään oksideista. Oksidin tiheys on hyvin lähellä metallisen toriumin tiheyttä, mikä johtuu toriumdioksidin välisijayhdisteluonteesta. Toriumin tavoin myös toriumdioksidi on radioaktiivinen aine.


title: Toriumdioksidi

text: Toriumdioksidia voidaan erottaa monatsiitista, mutta sitä valmistetaan myös toriumnitraatista, -hydroksidista, -peroksidista, -karbonaatista ja -oksalaatista. Toriumnitraatista saadaan toriumdioksidia käsittelemällä se ensin oksaalihapolla, jolloin muodostuu toriumoksalaattia. Toriumoksalaatti hajoaa 600 °C lämpötilassa toriumdioksidiksi, hiilidioksidiksi ja vedeksi.


title: Toriumdioksidi

text: Toriumdioksidia käytetään hehkusukissa, optisessa lasissa ja katalyyttinä hiilivetyjen krakkauksessa alumiinioksidikantajalla. Metallista toriumia voidaan valmistaa pelkistämällä oksidia kalsiummetallin avulla ja toriumdioksidista valmistetaan myös muita toriumyhdisteitä.


title: Toriumdioksidi

text: Toriumdioksidi tuli lääketieteelliseen käyttöön vuonna 1928 kolloidina nimeltä Thorotrast. Sitä käytetään erityisesti 1930–1940-luvulla röntgenkuvauksen apuna varjoaineena. Toriumdioksidi on heikosti radioaktiivista ja sen biologinen puoliintumisaika ihmisen elimistössä on yli 400 vuotta. Thororastin havaittiin aiheuttavan maksasyöpää ja leukemiaa, minkä vuoksi sen käyttö röntgenkuvauksissa lopetettiin.


title: Vestre Toten

text: Vestre Toten on Norjan kunta Opplandin läänissä. Sen rajanaapureita ovat Østre Toten, Gjøvik, Gran, Søndre Land sekä Hurdal.


title: Vestre Toten

text: Kunnan hallintokeskus on Raufossin taajama (6096 as., 2006). Muita taajamia ovat Eina (677 as.), Reinsvoll (1119 as.), Bøverbru (691 as.) ja Kolbu (583 as.). Kunnan väkiluku kasvoi voimakkaasti 1900-luvulla, erityisesti Raufossin ammustehtaan vaikutuksesta. Väestönkasvu laantui 1980-luvulla ja vuosina 1996-2006 väkiluku väheni 3,3%. Tammikuussa 2013 tehdyn väestönlaskennan mukaan Vestre Totenin kunnassa oli 12 999 asukasta.


title: Vågå

text: Vågå on Norjan kunta Opplandin läänissä, Gudbrandsdalenin pohjoisosassa. Sen rajanaapureita ovat pohjoisessa Lesja, idässä Dovre ja Sel, kaakossa Nord-Fron, etelässä Øystre Slidre ja Vang sekä lännessä Lom.


title: Vågå

text: Kunnan hallintokeskus on Vågåmon taajama (1471 as., 2006), minkä lisäksi kunnassa sijaitsee Lalmin taajama (297 as.). Tammikuussa 2013 tehdyn väestönlaskennan mukaan koko Vågån kunnassa oli 3 716 asukasta.


title: Dethrone

text: Dethrone oli suomalainen thrash metal yhtye. Se perustettiin Tampereella 1988. Yhtye julkaisi kaksi pitkäsoittoa, Let The Day Begin (tunnus PÄLP 101) 1989 ja The Decay of a Man (tunnus PÄLP 124) 1992. Dethronen levy-yhtiö oli Poko Rekords. Pitkäsoitto The Decay of a Man on tyylilajiltaan enemmänkin avant-garde metalia, kuin thrashia.


title: Dethrone

text: Yhtye soittaa erikoiskeikan 10.8.2018 järjestettävässä Speed Metal Partyssä Tampereen Tullikamarin Pakkahuoneella.


title: Østre Toten

text: Østre Toten on Norjan kunta Opplandin läänissä. Sen rajanaapureita ovat lännessä Vestre Toten, pohjoisessa Gjøvik, koillisessa Ringsaker, idässä Stange, kaakossa Eidsvoll ja etelässä Hurdal.


title: Østre Toten

text: Kunnan hallintokeskus sijaitsee Lenan taajamassa (1100 as., 2006). Muita taajamia ovat Kapp (1878 as.), Skreia (1293 as.), Kolbu (583 as., Vestre Totenin rajalla), Lensbygda (549 as.) sekä Nordlia (523 as., Gjøvikin rajalla). Tammikuussa 2013 tehdyn väestönlaskennan mukaan koko kunnassa oli 14 766 asukasta.


title: Øyer

text: Øyer on Norjan kunta Opplandin läänissä, Gudbrandsdalenissa. Kunnan rajanaapureita ovat pohjoisessa Ringebu, idässä Stor-Elvdal, etelässä Ringsaker ja Lillehammer sekä lännessä Gausdal.


title: Øyer

text: Valtaosa kunnan hallinnosta sijaitsee Tingbergin kylässä. Kunnan itäosassa on kaksi taajamaa: Tretten (849 as., 2006) sekä Granerudmoen (1715 as.). Tammikuussa 2013 tehdyn väestönlaskennan mukaan koko kunnassa oli 5 102 asukasta.


title: Let the Day Begin

text: Let The Day Begin (PÄLP 101) on suomalaisen thrash metal -yhtyeen Dethronen ensimmäinen pitkäsoitto vuodelta 1989.


title: Let the Day Begin

text: Kaikki kappaleet säveltänyt Dethrone sekä sanoittanut Niko Airaksinen.


title: Armindo Araújo

text: Armindo Araújo (s. 1. syyskuuta 1977) on portugalilainen ralliautoilija. Hän aloitti urheilu-uransa vuonna 1994 kilpaillen moottoripyöräsarjoissa vuoteen 2000 asti, jolloin hän kilpaili portugalin rallisarjassa. Araújo debytoi WRC-sarjassa vuonna 2001 Portugalin rallissa, jossa keskeytti. Araújo voitti National Championship tittelin vuosina 2003-04 Citroen Saxolla ja uudestaan 2005-06 Mitsubishilla. Vuonna 2007 hän ajoi kuusi kilpailua pääsarjassa saavuttamatta pisteitä. Samana vuonna hän aloitti kilpailemisen Production World Rally mestaruussarjassa. Vuosina 2008-09 hän kilpaili yksittäisissä WRC-kilpailuissa saavuttamatta pisteitä. Vuonna 2010 hän saavutti ensimmäisen pisteensä pääsarjassa ajamalla kymmenenneksi Meksikon rallissa. Hän myös saavutti ensimmäisen erikoiskoevoittonsa samana vuonna. Araújo voitti PWRC-sarjan mestaruuden vuosina 2009-10 ollen sarjan ensimmäinen kuljettaja, joka on voittanut kaksi peräkkäistä mestaruutta. Araújon kartturina toimii Miguel Ramalho. Vuonna 2011 Araújo ajoi kahdeksanneksi Saksan rallissa saavuttaen neljä pistettä.


title: Ailanthuskehrääjä

text: Ailanthuskehrääjä ("Samia cynthia") on riikinkukkokehrääjiin kuuluva, kookas perhoslaji.


title: Ailanthuskehrääjä

text: Ailanthuskehrääjä on yleisväritykseltään ruskea, mutta värin sävy ja siiven kontrastisuus vaihtelee suuresti. Siivet ovat leveät ja etusiiven sirppimäisesti kaartuvassa kärjessä on silmätäplä. Molempien siipiparien poikki kulkee punertavanvalkea viiru. Sekä etu- että takasiiven keskellä on lisäksi puolikuun muotoinen silmätäplä. Siipiväli 113–125 mm. Perhosen ruumis on karvainen ja tukeva, noin 25 mm pitkä.


title: Ailanthuskehrääjä

text: Lajin luontainen elinalue on Itä-Aasia Korean niemimaalta Kiinan keskiosiin. Ihmisen mukana laji on levinnyt luontoon ja muodostanut pysyviä populaatioita ympäri maailmaa. Tällaisia villiintyneitä populaatioita elää mm. Japanissa, Australiassa, Tunisiassa, Ranskassa, Sveitsin ja Saksan eteläosissa, Itävallassa, Unkarissa, Yhdysvaltojen itäosissa, Kanadassa, Brasiliassa sekä Uruguayssa. Aikuiset perhoset lentävät toukokuusta kesäkuuhun ja riittävän lämpimillä alueilla toisena sukupolvena syyskuussa.


title: Ailanthuskehrääjä

text: Ailantuskehrääjä suosii avoimia ympäristöjä. Alueilla joille se on levinnyt karkulaisena sen tapaa tavallisimmin puiistoista ja puutarhoista, joihin on istutettu toukan ravintokasvia. Aikuinen perhonen on aktiivinen yöllä ja lepää päivät kasvillisuuden kätköissä. Niiden suuosat ovat surkastuneet, eivätkä perhoset nauti ravintoa. Naaras tuottaa jopa 400 munaa.


title: Ailanthuskehrääjä

text: Ailanthuskehrääjän toukan tuottamaa, kaupallisesti arvokasta silkkiä kutsutaan eri-silkiksi.


title: Ailanthuskehrääjä

text: Toukka elää jumaltenpuulla ("Ailanthus altissima"), alalaji "S. c. ricina" risiinillä ("Ricinus communis").


title: Benimle Oynar Mısın?

text:
Benimle Oynar Mısın? on folk- ja jazzmuusikko Bülent Ortaçgilin ensimmäinen albumi. LP julkaistiin vuonna 1974 ja se on turkkilaisen populaarimusiikin tunnetuimpia.
Etenkin nimikkokappale (suom. soittaisitko / pelaisitko kanssani?) on edelleen suosittu.
Äänitteen kappaleet ovat laulajan itsensä säveltämiä ja sanoittamia, poikkeuksena kuitenkin Yağmur, jonka sanat ovat ruotsalaisrunoilija Artur Lundkvistin.


title: Benimle Oynar Mısın?

text:
Singlejulkaisussa olivat kappaleet Olmalı Mı Olmamalı (A-raita) ja Şık Latife (B-raita).A-puoli
B-puoli


title: Simonkallion koulu

text: Simonkallion koulu on Vantaan Tikkurilan suuralueen Simonkylän kaupunginosassa toimiva alakoulu (1.-6. luokkalaiset). Koulua käy noin 600 oppilasta. Koulu on palkittu kaupungin Hyvä työyhteisö -palkinnolla. Koulussa toimii musiikkiluokka kolmosluokalta alkaen.


title: Simonkallion koulu

text: Koulu tekee yhteistyötä koko Tikkurilan alueen muiden koulujen (erityisesti Peltolan yläkoulun ja Viertolan koulun) ja useiden läheisten päiväkotien kanssa. Niin oppilaiden kuin henkilökunnankin vahvuuksia pyritään nostamaan esiin yksilöllisen ja yhteisöllisen kasvamisen ja oppimisen tukemiseksi. Koulussa on langaton verkko ja yli 300 tablettia opiskelun tukena sekä runsaasti muita oppimista tukevia apuvälineitä.


title: Øystre Slidre

text: Øystre Slidre on Norjan kunta Opplandin läänissä. Sen rajanaapureita ovat pohjoisessa Vågå ja Nord-Fron, koillisessa Sør-Fron ja Gausdal, kaakossa Nord-Aurdal, lounaassa Vestre Slidre ja lännessä Vang.


title: Øystre Slidre

text: Kunnan hallintokeskus on Heggenesin kylässä. Ainut taajama, Moane (363 as., 2006), sijaitsee kunnan eteläosassa. Tiheämpää asutusta on myös kunnan pohjoisosassa Beitostølenillä. Tammikuussa 2013 tehdyn väestönlaskennan mukaan koko kunnassa oli 3 197 asukasta.


title: Carlos García Badías

text: Carlos García Badías (s. 29. huhtikuuta 1984 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan keskuspuolustaja.


title: Carlos García Badías

text: García on Espanyolin kasvatti. Kaudella 2003–2004 hän pelasi kolmeen otteeseen seuran edustusjoukkueessa. Seuraavaksi kaudeksi 2004–2005 hän siirtyi lainalle Polideportivo Ejidoon.


title: Carlos García Badías

text: Kesällä 2005 García palasi kasvattajaseuraansa, jonka jälkeen hänet kaupattiin Segunda Divisiónissa pelanneeseen Almeríaan. Hän nousi lähes välittömästi joukkueen avauskokoonpanoon ja pelasi lopulta koko kauden aikana yhteensä 39 sarjaottelua. Almería onnistui nousemaan seuraavan kauden 2006–2007 päätteeksi maan korkeimmalle sarjatasolle Primera Divisióniin.


title: Carlos García Badías

text: Hänellä oli vaikeuksia saada peliaikaa Hugo Sánchezin alaisuudessa ja niin hän vietti kauden 2009–2010 lainalla sevillalaisseura Real Betisissä. Palattuaansa Almeríaan hän onnistui jälleen vakiinnuttamaan pelipaikkansa avauskokoonpanossa.


title: The Decay of a Man

text: The Decay of a Man (PÄLP 124) on suomalaisen Dethrone-yhtyeen toinen ja viimeiseksi jäänyt pitkäsoitto.


title: The Decay of a Man

text: Kaikki kappaleet säveltänyt Dethrone sekä sanoittanut Niko Airaksinen ja Jouni Rinta.Vierailijat


title: Trichoderma

text: Trichoderma on sienisuku, jota kasvaa yleisesti maaperässä. Viljeltäessä sieni on hyvin nopeakasvuinen. Aluksi kasvusto on kermanvärinen, mutta muuttuu itiöinnin alkaessa vihreäksi. Itiöinti alkaa pesäkkeiden reunoilta. Konidioforit ovat haaroittuneita.


title: Trichoderma

text: "Trichoderma"-sukuun kuuluu 89 lajia. "Hypocrea"t ovat "Trichoderman" teleomorfeja. Vastaavasti "Trichoderma" on "Hypocrea"n anamorfi.


title: Trichoderma

text: "Trichoderma"an kuuluvat seuraavat lajit:


title: Bjerkreim

text: Bjerkreim on Norjan kunta Rogalandin läänissä. Sen rajanaapureita ovat pohjoisessa Gjesdal, idässä Sirdal, etelässä Eigersund sekä lännessä Hå ja Time. Kunnan väkiluku on 2 779 (2013).


title: Bjerkreim

text: Kunnan ainut taajama on sen hallintokeskus Vikeså, minkä lisäksi tiheämpää asutusta on Bjerkreimin kirkonkylässä.


title: Espanjankuukehrääjä

text: Espanjankuukehrääjä ("Graellsia isabellae") on kookas eteläeurooppalainen yöperhonen. Se kuuluu Euroopan unionin luontodirektiivin liitteissä II ja V lueteltuihin lajeihin. Ranskassa laji on täysin rauhoitettu.


title: Espanjankuukehrääjä

text: Espanjankuukehrääjä on melko kookas perhonen, jota ei voi sekoittaa muihin lajeihin. Siivet ovat pohjaväriltään vaaleanvihreät. Siipien reunat ja siipisuonten kohdat ovat punaruskeat. Siipien keskellä on kirjava silmätäplä. Takasiivissä on pitkä, taaksepäin suuntautunut kannus. Siipiväli on 65–100 mm.


title: Espanjankuukehrääjä

text: Espanjankuukehrääjää tavataan paikoittaisesti Ranskan ja Espanjan alueilla sekä Valais'n kantonissa Sveitsissä. Aikuiset perhoset lentävät yhtenä sukupolvena maaliskuun ja heinäkuun alun välisenä aikana. Lentoajan alku riippuu paikallisesta lämpötilasta ja ilmankosteudesta.


title: Espanjankuukehrääjä

text: Espanjankuukehrääjää tavataan 100–1800 m merenpinnasta kasvavissa mäntymetsissä. Molemmat sukupuolet ovat aktiivisia yöllä. Naaras munii 100–150 munaa. Täysikasvuiset toukat koteloituvat maahan ja kotelo talvehtii jopa useita vuosia, ellei talvikausi ole riittävän kylmä.


title: Espanjankuukehrääjä

text: Toukka elää joillakin mäntylajeilla, ainakin metsämännyllä ("Pinus sylvestris"), vuorimännyllä ("Pinus mugo") sekä mustamännyllä ("Pinus nigra"). Kasvatuksessa toukka saattaa syödä myös ambrapuita ("Liquidambar").


title: Spellblast

text: Spellblast on italialainen power/folk metal yhtye. Yhtye perustettiin vuonna 1999. Spellblast perustettiin power metal yhtyeenä, mutta heidän esikoisalbumissaan on vaikutteita folk metallista.


title: Bokn

text: Bokn on saaristokunta Norjassa, Rogalandin läänissä. Kunnan väkiluku on 865 (2013). Se sijaitsee Boknavuonon pohjoisosassa, koostuen kolmesta asutusta saaresta, jotka ovat Vestre Bokn ja Loten (yhteensä 36 km², saaret on yhdistetty kapean salmen yli sillalla), Austre Bokn (7,5 km²) sekä Ogn (2 km²). Niiden lisäksi kuntaan kuuluu yhteensä 121 pienempää saarta, luotoa ja karia. Kunnan hallintokeskus sijaitsee Føresvikin kylässä. Kunta sai tieyhteyden mannermaalle vuosina 1990 ja 1991.


title: Gydanin niemimaa

text: Gydanin niemimaa (myös "Gydan niemimaa", ) on Venäjän pohjoisosissa Länsi-Siperiassa Karanmeren rannikolla sijaitseva niemimaa. Se sijaitsee Jamalin niemimaan ja Taimyrin niemimaan välissä. Lännestä sen rajaavat Obinlahti ja Tazinlahti, idästä Jenisein estuaari. Niemimaa on 400 km pitkä ja suunnilleen saman levyinen ja kattaa yli 100 000 neliökilometrin alueen. Se muodostaa Länsi-Siperian alangon pohjoisimman osan. Kasvillisuus on matalaa tundraa, eteläosissa kuitenkin metsätundraa. Gydanin niemimaalla virtaa muun muassa Juribeijoki (Jamalin niemimaalla on toinen saman niminen joki).


title: Juribei

text: Juribei voi tarkoittaa seuraavia:


title: Juribei (Jamal)

text: Juribei (; aiemmin "Mutnaja") on Venäjällä läntisessä Pohjois-Siperiassa Jamalin niemimaalla oleva 340 km pitkä joki, jota ei saa sotkea Gydanin niemimaalla olevaan Juribei-jokeen.


title: Juribei (Gydan)

text: Juribei () on 479 km pitkä Karanmereen laskeva joki Venäjällä pohjoisessa Länsi-Siperiassa. Joki sijaitsee Gydanin niemimaalla. Jamalin niemimaalla sijaitsee samanniminen lyhyempi joki.


title: Juribei (Gydan)

text: Juribein varrelta on löydetty paleontologisesti melko nuoria, noin 10000 vuoden ikäisiä mammutteja. Euraasian mammuteista nuorempia ovat Taimyrin niemimaan mammuttilöydöt.


title: Chinyere Pigot

text: Chinyere Pigot (s. 1. toukokuuta 1993 Paramaribo) on surinamelainen uimari. Hän edustaa seuratasolla Oltin Suv Clubia. Pigot osallistui Pekingin olympialaisiin 2008 vain 15 vuoden ikäisenä ja on maansa nuorin olympiaurheilija. Hän oli 50 metrin vapaauinnissa 54. ajallaan 27,66 sekuntia.


title: Chinyere Pigot

text: "Lähde: Swim Rankings"


title: Eigersund

text: Eigersund on Norjan kunta Rogalandin läänissä. Sen rajanaapureita ovat lännessä Hå, pohjoisessa Bjerkreim, lännessä Sirdal ja Lund sekä kaakossa Sokndal. Tammikuussa 2013 tehdyn väestönlaskennan mukaan Eigersundin kunnassa oli 14 636 asukasta.


title: Eigersund

text: Kunnan hallintokeskus on Egersundin kaupunki, jonne myös pääosa väestöstä on keskittynyt. Kunnassa sijaitsee lisäksi Hellvikin taajama sekä Hellelandin kylä, joiden lisäksi tiheämpää asutusta on Eigerøyalla sekä Egersundista etelään sijoittuvalla rannikolla.


title: Eigersund

text: Eigersund on Hyvinkään ystävyyskaupunki.


title: Better than Today

text: "Better than Today" on kappale Kylie Minoguen albumilta "Aphrodite" (2010). Se julkaistiin singlenä 3. joulukuuta 2010, ja sen kirjoittivat Nerina Pallot ja Andy Chatterley.


title: Endgame (Rise Againstin albumi)

text: Endgame on yhdysvaltalaisen Rise Against -punkyhtyeen vuonna 2011 julkaistu albumi. Se nousi Suomen virallisen listan sijalle 42.


Kambodžan kansallinen yhtenäisyysrintama (ranskaksi Front uni national khmer, FUNK) oli Lon Nolia vastustava kambodžalainen vastarintajärjestö. Sen perusti kuningas Norodom Sihanouk 5. toukokuuta 1970 ollessan maanpaossa Pekingissä. Se perusti maahan varjohallituksen, jonka nimeksi tuli Kambodžan kansallisen yhtenäisyyden kuninkaallinen hallitus (GRUNK) Aluksi rintamaan kuului sekä kuningasmielisiä että radikaaleja punaisia khmerejä, mutta vuoden 1973 loppuun mennessä kuningasmieliset oli siivottu pois johtotehtävistä.


title: Sipaliwini

text: Sipaliwini on yksi Surinamen kymmenestä piiristä, ja kattaa maan eteläosan. Se on pinta-alaltaan suurin, 130 567 neliökilometriä, mutta asukkaita on vain noin 34 000 (2004). Piirillä ei ole varsinaista pääkaupunkia. Sipaliwini on varsinkin etelä- ja itäosiltaan lähes asumaton.


title: Sipaliwini

text: Sipaliwinin eteläosa on savannia, joka jatkuu Brasilian puolelle. Sinne on perustettu tuhannen neliökilometrin laajuinen Sipaliwinin luonnonsuojelualue. Se tunnetaan ainutlaatuisista eläinlajeistaan, kuten endeemisestä sininuolimyrkkysammakosta.


title: Marowijne

text: Marowijne on yksi Surinamen kymmenestä piiristä, ja kattaa maan koillisosan Atlantin rannalla. Se on pinta-alaltaan 4 627 neliökilometriä, ja vuonna 2004 siellä oli noin 16 600 asukasta. Piirin pääkaupunki on noin viidentuhannen asukkaan Albina.


title: Marowijne

text: Piiri on tärkeää kaivosaluetta. Vuonna 1900 sieltä löydettiin bauksiittia.


title: Yleisurheilu kesäolympialaisissa 1952 – naisten 200 m

text: Helsingin olympiakisojen naisten 200 metrin juoksuun osallistui 38 urheilijaa edustaen 21 kansallisuutta. Kilpailupäivät olivat 25.–26. heinäkuuta. Virallisissa tuloksissa käytettiin käsiaikaa.


text: Eriä kaikkiaan 7, joista jokaisesta 2 nopeinta jatkoon.


text:
1.erä
2.erä
3.erä
4.erä
5.erä
6.erä
7.erä


text:
1.erä
2.erä


title: Peptaibolit

text: Peptaibolit ovat ryhmä lyhytketjuisia peptidejä, joiden pituus on ≤ 20 yksikköä. Lisäksi peptaiboleille on luonteenomaista C-päätteinen yksikkö, joka sisältää alkoholiryhmän. Peptaibolit sisältävät merkittäviä määriä epätavallisia aminohappoja, pääasiassa α-aminoisobutyyrihappoa (Aib), isovaleriaanahappoa (Iva) sekä iminohappo hydroksiproliinia (Hyp).


title: Peptaibolit

text: Luonnosta saadut peptaibolit on eristetty maaperässä esiintyvistä sienistä (esim. "Trichoderma" ja "Emericellopsis"), joilla usein on antibakteerisia ja antifungaalisia ominaisuuksia. Näitä peptidejä valmistetaan ei-ribosomaalisesti. Peptaibolien antibioottiset ominaisuudet johtuvat siitä, että ne tunkeutuvat biologisiin kalvoihin ja muodostavat niihin huokosia. Peptaibolien pieni koko ja rasvahakuisuus ovat aiheuttaneet sen, että niitä on tutkittu vain vähän.


title: Brokopondo

text: Brokopondo on yksi Surinamen kymmenestä piiristä. Se on pinta-alaltaan 7 364 neliökilometriä, ja vuonna 2004 siellä oli noin 14 215 asukasta. Piirin pääkaupunki on noin 2 800 asukkaan Brokopondo.


title: Brokopondo

text: Piirissä sijaitsee Brokopondon tekojärvi, joka muodostui, kun Surinamejokeen tehtiin pato ja voimalaitos, joka tuottaa energiaa sekä alumiinisulatolle että muuhun kulutukseen.


title: Brasiliankaarikolibri

text: Brasiliankaarikolibri ("Glaucis dohrnii") on yksi Brasilian kotoperäisistä kiitäjälinnuista. Lajin esiintymisalue sijaitsee maan itäosassa Bahian ja Espírito Santon osavaltioissa. Jules Bourcier ja Étienne Mulsant kuvailivat lajin holotyypin Rio de Janeirosta vuonna 1852.


title: Iivana Onoila

text: Iivana Onoila (18. elokuuta 1842 Suistamo – 10. lokakuuta 1924 Suistamo) oli runonlaulaja.


title: Iivana Onoila

text: Onoilan isä oli Ontrei-niminen talonpoika ja hänen äitinsä runonlaulutaitoisena tunnetun Onteri Sotikaisen tytär. Onoilakin oli talonpoika Suistamon Suursaran kylässä. Vuodesta 1884 alkaen häneltä kerättiin viitisenkymmentä runoa ja loitsua, mutta suuri osa hänen muistamistaan saduista jäi keräämättä talteen. Vuonna 1906 Onoila kutsuttiin esiintymään Sortavalan laulujuhlille ja hän ryhtyi sittemmin kiertelemään esittämässä runonlaulua juhlissa ja koulujen tilaisuuksia eräiden muiden suistamolaisten kanssa. Karjalan sivistysseura pystytti kolme vuotta aiemmin kuolleen Onoilan haudalle muistokiven vuonna 1927.


title: The Spy Next Door

text: The Spy Next Door on vuonna 2010 ensi-iltansa saanut yhdysvaltalainen elokuva, jonka on ohjannut Brian Levant. Elokuvan pääosassa esiintyy Jackie Chan.


title: Isokaarikolibri

text: Isokaarikolibri ("Glaucis hirsutus"), myös "G. hirsuta", on amerikkalainen kiitäjälintu. Sen esiintymisalue ulottuu Panamasta, Grenadasta sekä Trinidad ja Tobagosta Etelä-Amerikkaan, missä se elää mantereen pohjoisosassa, lähes koko Brasiliassa, ja lännessä Bolivian keskiosiin saakka. Lajista tunnetaan kaksi alalajia. Johann Friedrich Gmelin kuvaili lajin holotyypin Brasilian koillisosasta vuonna 1788.


title: Yleisurheilu kesäolympialaisissa 1952 – naisten 80 m aitajuoksu

text: Helsingin olympiakisojen naisten 80 metrin aitajuoksuun osallistui 34 urheilijaa edustaen 22 kansallisuutta. Kilpailupäivät olivat 23.–24. heinäkuuta. Virallisissa tuloksissa käytettiin käsiaikaa.


text: Eriä kaikkiaan 6, joista jokaisesta 2 nopeinta jatkoon.


text:
1.erä
2.erä
3.erä
4.erä
5.erä
6.erä


text:
1.erä
2.erä


title: Suriname (joki)

text: Suriname on Surinamessa kulkeva, noin 480 kilometriä pitkä joki. Se saa alkunsa Wihelmina- ja Eilerts de Haan-vuorilta, joilta se virtaa koilliseen, laskeakseen lopulta Atlanttiin maan pääkaupungin, Paramaribon pohjoispuolella. Joki on padottu Afobakassa, jossa se muodostaa Brokopondon tekojärven.


title: Dési Bouterse

text: Dési Bouterse (s. 13. elokuuta 1945) on surinamelainen poliitikko ja maansa nykyinen presidentti. Boutersen astui virkaan elokuussa 2010. Bouterse on noussut maan johtoon kahdesti aikaisemmin vallankaappauksien avulla. Ensimmäinen vallankaappaus tapahtui viisi vuotta maan itsenäistymisen jälkeen vuonna 1980. Bouterse luopui vallasta kansainvälisen painostuksen myötä vuonna 1987. Toisen kerran hän nousi valtaan lyhyemmäksi ajaksi 1990-luvun alussa.


title: Dési Bouterse

text: Vuoden 2010 vaaleissa Bouterse sai ääniä etenkin vähänvaraisilta, jotka olivat pettyneitä hänen edeltäjänsä talouden eheyttämisohjelmaan.


title: Dési Bouterse

text: Vuonna 2007 Boutersea syytettiin 15 poliittisen vastustajan teloituksista vuonna 1982. Presidentiksi pyrkiminen nähtiin laajalti yrityksenä välttää syytteet. Hän tuomittiin myös poissaolevana huumekaupasta Hollannissa vuonna 1999.


title: Pronssikaarikolibri

text: Pronssikaarikolibri ("Glaucis aeneus"), myös "G. aenea", on amerikkalainen kiitäjälintu. Sen esiintymisalue ulottuu Itä-Hondurasista, Itä-Nicaraguasta ja Costa Ricasta Länsi-Panamaan, Länsi-Kolumbiaan ja Länsi-Ecuadoriin. George Newbold Lawrence kuvaili lajin holotyypin Costa Ricasta vuonna 1867.


title: Moanmetsästys

text: Moanmetsästys oli moalintujen elossaollessa tärkeä osa maorien elinkeinoa. Metsästys johti lopulta moalintujen sukupuuttoon muutaman sadan vuoden kuluttua siitä, kun maorit saapuivat Uuteen-Seelantiin 1200–1300-luvuilla. Uudesta-Seelannista tunnetaan useita moalintujen metsästyspaikkoja ja metsästettyjen lintujen jäänteitä on löydetty runsaasti. Metsästyksen kannalta kaikkein tärkein moalaji oli noin 80-kiloinen "Euryapteryx geranoides".


title: Moanmetsästys

text: Uudesta-Seelannista on löydetty noin 300 asuinpaikkaa, joista on löydetty moanluita. 50 näistä paikoista on tutkittu. Useimmat näistä sijaitsevat Uuden-Seelannin Eteläsaarella ja siellä miltei poikkeuksetta Etelä-Alppien itäpuolelta. Alueen vuotuinen sademäärä on 300 mm ja kasvillisuus vaihtelee harvasta metsästä avoimeen heinikkoon. Löydettyjen metsästyspaikkojen joukossa on hyvin suuria paikkoja. Suurimpiin lukeutuvassa Waitaki Mouthissa moanpaistouuneja on löydetty noin 60 hehtaarin alalta. Rakaiassa on kaksi metsästyspaikkaa, joista toinen on 40 hehtaarin kokoinen. Paikoille kuljetettiin todennäköisesti tuhansia moanruhoja sisämaasta. Kuljetus tapahtui kaislaveneillä jokia pitkin.


title: Moanmetsästys

text: Tarkkaa tietoa moalintujen metsästysmenetelmistä ei ole. Muinaisilta asuinpaikoilta ei ole löydetty aseita, jotka olisi voitu selvästi yhdistää moanmetsästykseen. Metsästysperinteetkään eivät ole säilyneet. Metsästyksessä käytettiin luultavasti apuna keihäitä ja koiria varsinaisen tappamisen tapahtuessa ansoilla. Ansojen etu oli niiden turvallisuus. Moa oli luultavasti lähietäisyydeltä vaarallinen metsästettävä sen vahvojen jalkojen takia. Koirien avulla saatettiin myös ehkä paimentaa lintuja maorien metsästyspaikoille. Teurastuksessa käytettyjä tarvetyökaluja on löydetty vanhoilta asuinpaikoilta runsaasti. Niiden lisäksi on löydetty silkriittiteriä, hiekkakivilohkareiden kappaleita ja liuskekiviveitsiä. Koska pysyviä rakennuksia ei juuri tehty, moaa metsästettiin luultavasti kausittain. Kausittainen metsästys keskittyi todennäköisesti kevääseen ja kesään, mikä on päätelty asuinpaikoilta löydetyistä munankuorista. Moan luista valmistettiin muun muassa ongenkoukkuja ja erilaisia koruja. Lisäksi sulkia käytettiin vaatteiden tekoon ja munia käytettiin niiden syömisen ohella veden varastointiin.


title: Moanmetsästys

text: Yleisesti hyväksytyn teorian mukaan metsästys johti moalintujen kuolemiseen sukupuuttoon. Moalintujen metsästyksen huippu ajoittui 1300-luvulle ja niiden määrä pieneni paljon hyvin nopeasti tämän huipun jälkeen. Moalintujen nopeaan häviämiseen metsästyksen seurauksena vaikutti muun muassa väestön liiallinen kasvu ja moan metsästämisen helppous. Metsästyksen ohella niiden häviämiseen vaikutti väestönkasvun aiheuttama elinympäristöjen häviäminen. Moalinnut hävisivät luultavasti 100–200 vuoden sisällä siitä, kun maorit asuttivat Uuden-Seelannin. Tuoreimmat moalintujen metsästyksestä jääneet jäänteet ovat 1550-luvulta. Moalintujen mukana kuoli myös monia muita lentokyvyttömiä lintulajeja.


title: AAU CubeSat

text: AAU CubeSat oli tanskalainen CubeSat-pikosatelliitti, joka laukaistiin avaruuteen 30. kesäkuuta 2003 Plesetskin kosmodromilta. Satelliitin rakensivat Aalborgin yliopiston opiskelijat Satelliitti toimi vain kaksi ja puoli kuukautta. Sen tietoliikennelinkki ei toiminut tänä aikana kunnolla.


title: AAUSAT-II

text: AAUSAT-II on 28. huhtikuuta 2008 Intiasta PSLV-kantoraketilla laukaistu tanskalainen CubeSat-satelliitti. Sen rakensivat Aalborgin yliopiston opiskelijat.


title: AAUSAT-II

text: Yliopisto oli ollut mukana vuonna 1999 laukaistun Ørsted-mikrosatelliitin toteutuksessa ja rakensi itse AAU CubeSat -satelliitin, joka toimi vain 10 viikkoa laukaisun, 30. kesäkuuta 2003, jälkeen. AAUSAT-II-projekti aloitettiin vuonna 2005.


title: AAUSAT-II

text: Myös AAUSAT-II-satelliitissa oli tietoliikenneongelmia, mutta maa-aseman antennia suurentamalla jne. satelliittiin voitiin pitää nominaalisesti yhteyttä toukokuuhun 2009 asti. Vielä joulukuussa 2010 satelliitti lähetti dataa. Aiemmin oli todettu, että satelliitti kieppuu, ts. asennonsäätö ei enää toimi.


title: AAUSAT-II

text:
Satelliitti oli 1U-kokoa ja painoi 750 grammaa. Asennonsäädössä oli sekä liikemääräpyörä että magneettiset vääntimet. Satelliitti oli pinnoitettu aurinkopaneeleilla ja sen Li-ion-akku (8.2V) omasi 2,2 Ah kapasiteetin. Satelliitti käytti kahta jännitettä: 3,3 ja 5 V.
Radioamatööritunnus oli OZ2CUB. Tietoliikenne: Up/downlink 437.425 MHz AFSK & FSK. Tiedonsiirtonopeus 1200-9600 bit/s.


title: Rubén Gallego

text: Rubén David González Gallego (, s. 20. syyskuuta 1968 Moskova, Neuvostoliitto) on Venäjällä syntynyt ja kasvanut kirjailija. Hän syntyi espanjalaiselle äidille ja venezuelalaiselle isälle. Hän syntyi kaksosena ja hänellä todettiin vaikea CP-vamma. Kaksosveljistä ensimmäisenä syntynyt kuoli päiviä synnytyksen jälkeen.


title: Rubén Gallego

text: Gallego joutui eroon perheestään yhden vuoden iässä. Hänen isoisänsä, Espanjan kommunistisen puolueen pääsihteeri Ignacio Gallego järjesti hänet lastenkotiin, koska häpesi häntä. Ignacio kertoi Aurora-äidille Rubénin kuolleen.


title: Rubén Gallego

text: Vammaisuudestaan huolimatta Gallego selviytyi aikuiseksi. Elossa pysyminen ei ollut itsestäänselvyys. Vaikeavammaisia orpoja siirrettiin muun muassa vanhainkoteihin heidän oppivelvollisuutensa tultua täyteen. Vanhainkodeissa liikuntakyvyttömien annettiin nääntyä nälkään, mikäli he eivät syöneet itse.


title: Rubén Gallego

text: Gallego on ollut kahdesti naimisissa. Hänellä on kaksi tytärtä. Vuoteen 2000 asti hän asui Venäjällä ja työskenteli tietotekniikan erityisasiantuntijana, kunnes löysi äitinsä Prahasta. Hän muutti äitinsä luo Prahaan ja sitten Madridiin.. Myöhemmin hän muutti Freiburgiin, Saksaan ja sieltä Yhdysvaltoihin.


title: Rubén Gallego

text: Gallego on kirjoittanut muistelmateoksen "Valkoista mustalla". Teos käsittelee hänen ankaraa lapsuuttaan neuvostoaikaisissa hoitolaitoksissa. Kirja sai Venäjän Booker-palkinnon vuonna 2003. Kirja on käännetty yli 20 kielelle. Suomeksi kirja ilmestyi vuonna 2006.


title: Yleisurheilu kesäolympialaisissa 1952 – naisten 4 × 100 m viestijuoksu

text: Helsingin olympiakisojen naisten 4 x 100 metrin viestijuoksuun osallistui 15 joukkuetta, 60 juoksijaa. Kilpailu käytiin 27. heinäkuuta.


text: Jokaisesta erästä kaksi nopeinta loppukilpailuun.


text:
1.erä
2. erä
3. erä


title: Max Houben

text: Max Houben (5. toukokuuta 1898 Verviers – 10. helmikuuta 1949 Lake Placid, Yhdysvallat) oli belgialainen rattikelkkailun olympia- ja MM-mitalisti, yleisurheilija, jalkapalloilija ja kilpa-autoilija.


title: Max Houben

text: Urheilullisesti monipuolinen Houben menestyi parhaiten rattikelkkailussa, jossa hän saavutti olympiahopeaa Sankt Moritzissa 1948 ja kaksi MM-mitalia vuonna 1947. Yhteensä hän osallistui neljiin talviolympialaisiin. Houbenin 49 vuoden ja 278 päivän ikäisenä voittama olympiamitali teki hänestä vanhimman talvikisojen olympiamitalistin aina vuoteen 2006 saakka, jolloin kanadalainen Russ Howard ohitti hänet. Houben oli myös ensimmäinen sekä kesä- että talviolympialaisissa kilpaillut belgialainen.


title: Max Houben

text: Rattikelkkailun lisäksi Houben kilpaili muissakin lajeissa. Yleisurheilussa hän voitti 100 metrin juoksun Belgian mestaruuden vuonna 1920, teki matkalla oman ennätyksensä 10,8 sekuntia ja kilpaili samana vuonna Antwerpenin olympialaisissa 200 metrillä ja pikaviestissä. Jalkapallossa Houben pelasi Belgian pääsarjassa, ja voitti maan mestaruuden vuonna 1933. Hän harrasti myös kilpa-autoilua.


title: Max Houben

text: Houben kuoli rattikelkkailun vuoden 1949 MM-kilpailuissa Lake Placidissa. Kahden miehen kelkkojen harjoituslaskussa Belgian kelkka lensi ulos radalta: Houben kuoli välittömästi, ja toinen laskija sai vakavia vammoja.


title: Erkki Putkonen

text: Erkki Putkonen (s. 13. marraskuuta 1964 Tampere) on entinen suomalainen jalkapalloilija.


title: Erkki Putkonen

text: Laitapuolustajana pelannut Putkonen edusti urallaan Tampereen Ilvestä 1984–1989 ja 1992–1993 mestaruussarjassa ja Veikkausliigassa. Lisäksi hän pelasi alemmilla sarjatasoilla Rautsun Reippaassa 1990 sekä FC Tampereessa 1991 ja 1994. Putkonen voitti Ilveksessä SM-hopeaa ja pronssia. Kaikkiaan hän pelasi kahdeksan kauden aikana 133 pääsarjatason ottelua, joissa hän teki kuusi maalia.


title: Erkki Putkonen

text: Putkonen pelasi Suomen maajoukkueessa vuosina 1987–1988 yhteensä neljä maaottelua.


title: Xatcobeo

text: Xatcobeo on espanjalainen Vigon yliopistossa rakennettu CubeSat-pikosatelliitti. . Instituto Nacional de Técnica Aeroespacial (INTA) ja galicialainen valtionyhtiö Retegal tukivat hanketta. Tarkoitus on, että satelliitin laukaisee ESA Vega-raketin koelennolla, mutta Vegan ensilento on viivästynyt vuodelta 2009 vuoden ainakin 2011 loppuun.


title: Xatcobeo

text: Satelliitti toimii 6-12 kuukautta. Sen toteutus maksoi noin 1,2 miljoonaa euroa.


title: Markus Malin

text: Markus Malin (s. 28. toukokuuta 1987 Lahti) on suomalainen lumilautailija. Hän kilpailee half-pipessa.


title: Markus Malin

text: Malin kilpaili Vancouverin talviolympialaisissa 2010 sijoittuen half-pipessa 11:nneksi. Vuosina 2011 ja 2013 Malin voitti pronssia half-pipessa lumilautailun maailmanmestaruuskilpailuissa. Hän oli kolmas myös Aspenin X Gamesin superpipessa vuonna 2013.


title: Markus Malin

text: Malin kiertää myös TTR-kiertueen osakilpailuja.


title: Yrjö Pärnänen

text: Yrjö Pärnänen (s. 5. tammikuuta 1931 Pohja) on entinen suomalainen jalkapalloilija.


title: Yrjö Pärnänen

text: Välihyökkääjänä, tukimiehenä ja puolustajana pelannut Pärnänen edusti urallaan BK-46:a 1957 ja 1968–1969 sekä HIFK:a 1958–1966. Hän voitti HIFK:ssa Suomen mestaruuden 1959 ja 1961. Kaikkiaan Pärnänen pelasi yhdeksän kauden aikana 169 mestaruussarjan ottelua, joissa hän teki 19 maalia.


title: Yrjö Pärnänen

text: Pärnänen pelasi maajoukkueessa vuosina 1961–1963 yhteensä neljä maaottelua.


title: Müller-Lyerin illuusio

text: Müller-Lyerin illuusio on optinen illuusio, joka ilmenee tyylitellyistä nuolista muodostetussa kuviossa. Kun katsojia pyydetään silmämääräisesti piirämään merkki kuvion keskipisteeseen, jokseenkin kaikki tekevät merkin liian kauas nuolen kärjestä. Ilmiön pani merkille F.C. Müller-Lyer vuonna 1889.


title: Müller-Lyerin illuusio

text: Saman illuusion nykyisin tunnetumpi muunnelma ilmenee kahden vertailtaessa kahta allekkain sijoitettua nuolikuviota. Molemmissa on yhtä pitkät vaakasuorat janat, joiden kummastakin päästä lähtee kaksi lyhempää janaa siten, että toisessa kuviossa vaakasuoran janan ja lyhempien janojen väliset kulmat ovat teräviä, toisessa tylppiä. Toisin sanoen toisen vaakasuoran janan kummassakin päässä on nuolen kärkeä, toisen kummassakin päässä taas nuolen takapäätä muistuttavat kuviot. Tällöin jälkimmäinen jana näyttää selvästi edellistä pidemmältä.


title: Müller-Lyerin illuusio

text: On osoittautunut, että Müller-Lyerin illuusio ei ilmene yhtä voimakkaana kaikkiin kulttuureihin ja ikäryhmiin kuuluvilla ihmisillä.


title: Müller-Lyerin illuusio

text: Segall, Campbell ja Herskovitz ovat tehneet vertailevaa tutkimusta siitä, kunka voimakkaana maailman eri alueiden asukkaat havaitsivat neljä eri optista illuusioita. Tätä varten tutkimukseen valittiin kolme ihmisryhmää Euroopasta, yksi Afrikasta ja yksi Filippiineiltä. Eri ryhmissä silmämääräiset arviot siitä, kuinka suuri janojen pituusero oli, vaihteli 1,4 %:n ja 20,34 %:n välillä. Osoittautui, että eri oli suurin kolmen tutkimuksessa olleen eurooppalaisen ihmisryhmän mielestä. Tämän on arveltu johtuvan siitä, että Müller-Lyerin illuusioon vaikuttavat suuressa määrin ihmisen jokapäiväisessä ympäristössä olevat tutut esineet. Koska länsimaisessa kulttuurissa suorakulmaisia esineitä ja huoneita on runsaasti kaikkialla ihmisen asuinympäristössä, pitkälti niiden vaikutuksesta tasokuviot hahmotetaan helposti perspektiivisesti havaittujen suorakulmaisten esineiden särmiksi.


title: Müller-Lyerin illuusio

text: Myöhemmin Ahluwalia teki samanlaisen tutkimuksen sambialaisilla lapsilla ja nuorilla aikuisilla. Tällöin verrattiin maaseudun ja kaupungin asukkaiden vastauksia. Osoittautui, että kaupunkilaiset havaitsivat illuusion maalaisia voimakkaamin, samoin nuorimmat koehenkilöt vanhempia voimakkaammin. Vaikka tämä ei suoranaisesti vahvistakaan hypoteesia siitä, miten suorakulmaisten esineiden runsaus vaikuttaa asiaan, se osoittaa kuitenkin, että samassakin kulttuuripiirissä ympäristö vaikuttaa siihen, kuinka herkästi Müller-Lyerin illuusio ilmenee.


title: Müller-Lyerin illuusio

text: Kokeet ovat osoittaneet, että kyyhkysetkin havaitsevat normaalin, mutta eivät käänteistä Müller-Lyerin illuusiota. Samanlaisia tuloksia on saatu myös papukaijoilla


title: Müller-Lyerin illuusio

text:
Mahdollisen selityksen illuusiolle esitti R. L. Gregory. Hänen mukaansa Müller-Lyerin illuusio ilmenee, koska ne näköjärjestelmän prosessit, joilla päättelemme näkemiemme kohteiden etäisyyden, olettavat yleensä, että kuviot, joissa on kulmia sisäänpäin, vastaavat läheisiä, kun taas ne, joissa on kulmia ulospäin, vastaavat kaukaisempia kohteista. Tämä on oikeastaan heuristinen keino, jolla kuviot tulkitaan perspektiivisesti nähdyiksi suoriksi kulmiksi. Tämä heuristiikka helpottaa normaaleissa olosuhteissa monien todellisten kohteiden hahmottamista oikein, mutta epätavallisissa tilanteissa se johtaa moniin optisiin harhoihin. Äskettäin julkaistussa tutkimuksessa Catherine Howe and Dale Purves tekivät Gregoryn päätelmistä seuraavan yhteenvedon:summarizes current thinking on
Vaikkakin Gregoryn intuitiivinen käsitys Müller-Lyerin kuvion kokemusperäisestä merkityksestä on oikeansuuntainen (eli viittaa siihen, että selitys liittyy aikaisempiin samantapaisiin ärsykkeisiin), kuperat ja koverat kulmat eivät vaikuta juuri lainkaan Müller-Lyerin ilmiöön.
Ihmisen aivot ja näköjärjestelmä oppivat varsin tehokkaasti tulkitsemaan kolmiulotteisia näkymiä. Niinpä kun joku kulkee meistä poispäin, emme tulkitse näkemäämme niin, että hän todella pienenisi. Myöskään kun ojennamme toisen käsivartemme, toinen käsi ei hahmotu toista suuremmaksi. Kuten optiset harhat selvästi osoittavat, meistä ei näytä siltä kuin hän pienenisi. Ei pidä unohtaa, että aivomme vaikuttavat ratkaisevasti siihen, miten hahmotamme ympäristömme. Vaikka mainitussa tilanteessa toisen käden kuva verkkokalvolla on toista pienempi, aivot tulkitsevat niiden olevan yhtä suuret. Tätä kutsutaan koon vakioisuusmekanismiksi.
Tämän selityksen mukaan Müller-Lyerin illuusio johtuu siitä, että näköjärjestelmämme, joka on kehittynyt tulkitsemaan kolmiulotteisia näkymiä, erheellisesti tulkitsee kaksiulotteisen kuvionkin sellaiseksi. Tämän vuoksi koon vakioisuusmekanismi saa sen janan, jonka se tulkitsee olevan kauempana, näyttämään pidemmältä.


title: Müller-Lyerin illuusio

text: Yllä oleva kuvio osoittaa, että tavanomaisessa ympäristössä tämä heuristiikka toimii varsin hyvin ja saa meidät tulkitsemaan näkemämme oikein. Kuvan esittämässä huoneessa maton etureuna todella on lyhempi kuin huoneen takaseinä.


title: Tapio Raatikainen

text: Tapio Olavi Raatikainen (s. 24. joulukuuta 1947) on suomalainen entinen jalkapalloilija.


title: Tapio Raatikainen

text: Laitahyökkääjänä pelannut Raatikainen edusti urallaan Kokkolan Pallo-Veikkoja 1965–1970, Tampereen Pallo-Veikkoja 1971, Tampereen Palloilijoita 1972–1973, Mikkelin Pallo-Kissoja 1974, GBK:a 1975–1979 ja Kokkolan Palloseuraa 1980–1982. Hän voitti KPV:ssa Suomen mestaruuden 1969. Kaikkiaan Raatikainen pelasi yhdeksän kauden aikana 184 pääsarjatason ottelua, joissa hän teki 43 maalia.


title: Tapio Raatikainen

text: Lempinimellä "Pippana" tunnettu Raatikainen pelasi Suomen maajoukkueessa yhden maaottelun 1971.


title: Yleisurheilu kesäolympialaisissa 1952 – naisten korkeushyppy

text: Helsingin olympiakisojen naisten korkeushyppyyn osallistui 17 urheilijaa edustaen 10 kansallisuutta. Kilpailu käytiin 27. heinäkuuta.


text: O = ylitys, X = pudotus, - = väliin jätetty yritys.


title: Timo Rahja

text: Timo Rahja (s. 9. lokakuuta 1948) on entinen suomalainen jalkapalloilija.


title: Timo Rahja

text: Keskikentällä pelannut Rahja edusti urallaan Helsingin Jalkapalloklubia 1967–1971 ja 1973–1976, HIFK:a 1972 ja Oulun Työväen Palloilijoita 1977–1978. Lisäksi hän pelasi kaudella 1974–1975 Alankomaiden pääsarjan MVV Maastrichtissa. Rahja voitti HJK:ssa Suomen mestaruuden 1973. Kaikkiaan Rahja pelasi Suomessa 12 kauden aikana 169 pääsarjatason ottelua, joissa hän teki 52 maalia.


title: Timo Rahja

text: Rahja pelasi maajoukkueessa vuosina 1970–1974 yhteensä 7 maaottelua, joissa hän teki kaksi maalia.


Phantasmagoria: The Visions of Lewis Carroll on tuleva elokuva, jonka ohjaaja on Marilyn Manson. Elokuvassa näyttelevät Mansonin lisäksi muun muassa Lily Cole ja Tilda Swinton. Elokuvan traileri julkaistiin 2010, mikä johti koko projektin hyllyttämiseen trailerin väkivaltaisuuden aiheuttaman vastareaktion takia.


title: Pelinumeron jäädyttäminen

text: Pelinumeron jäädyttäminen on yhdysvaltalaisesta ammattilaisurheilusta ympäri maailmaa levinnyt kunnianosoitus joillakin ansioilla kunnostautuneelle pelaajalle. Yleensä pelinumeron jäädyttää urheiluseura, jonka riveissä pelaaja on vaikuttanut, eikä hänen numeroaan saa enää jäädyttämisen jälkeen käyttää kukaan. Poikkeuksia tästä ovat baseballpelaaja Jackie Robinsonin (42) ja jääkiekkoilija Wayne Gretzkyn (99) numerot, jotka on jäädytetty koko liigan kattavasti Major League Baseballissa ja National Hockey Leaguessa.


title: Pelinumeron jäädyttäminen

text: Tavan noudattamista on tietyissä tapauksissa yritetty rajoittaa. Kansainvälinen jalkapalloliittokin on yrittänyt estää muutamien numeroiden jäädyttämisen. FIFA ei ole esimerkiksi sallinut Argentiinan jalkapallomaajoukkueelle lupaa jäädyttää Diego Maradonan (10) pelinumeroa.


title: Pelinumeron jäädyttäminen

text: Suomessa jäädytetyn pelinumeron omaavien ammattilaispelaajien jälkeläisillä on ollut perinteisesti oikeus halutessaan käyttää tätä numeroa. Esimerkiksi jääkiekkoilija Timo Nummelinin (3) jäädytettyä pelinumeroa on hänen jälkeensä saanut TPS:ssa käyttää ainoastaan hänen poikansa Petteri Nummelin.


title: Cameron Meyer

text: Cameron Meyer (s. 11. tammikuuta 1988 Viveash, Länsi-Australia) on australialainen rata- ja maantiepyöräilijä.


title: Cameron Meyer

text: Meyer on voittanut ratapyöräilyn MM-kilpailuissa pisteajon maailmanmestaruuden 2009, pisteajon, joukkuetakaa-ajon ja pariajon maailmanmestaruuden 2010, pariajon maailmanmestaruuden 2011, pisteajon maailmanmestaruuden 2012, pisteajon ja joukkuetakaa-ajon maailmanmestaruuden 2017 sekä pisteajon maailmanmestaruuden 2018. Lisäksi hänellä on kolme MM-hopeaa ja kaksi MM-pronssia. Delhin Kansainyhteisön kisoissa 2010 hän voitti kolme kultamitalia.


title: Cameron Meyer

text:
Meyer aloitti maantiepyöräilyn ammattilaisuransa Garmin-tallissa 2009–2011. Hän edusti Orica-GreenEDGE-joukkuetta 2012–2015,
Dimension-Dataa puoli vuotta kesäkuuhun 2016 ja Mitchelton-Scottia syyskuusta 2017 alkaen. Hän voitti UCI World Tour -sarjaan kuuluneen Tour Down Under -etappikilpailun 2011 kahden sekunnin erolla Matthew Gossiin. Hän voitti Kansainyhteisön kisoissa 2018 kultaa aika-ajossa.


title: Cameron Meyer

text: Lähde: Cycling Archives


title: Please Stay

text: "Please Stay" on dancepopkappale Kylie Minoguen albumilta "Light Years" (2000). Se julkaistiin singlenä 11. joulukuuta 2000, ja sen kirjoittivat Kylie Minogue, Richard Stannard, Julian Gallagher ja John Themis.


title: Son Ngoc Thanh

text: Son Ngoc Thanh (1908–1977) oli kambodžailainen poliitikko ja nationalisti. Hän toimi maansa pääministerinä muutaman kuukauden ajan vuonna 1945 ja uudelleen 1972.


title: Son Ngoc Thanh

text: Son Ngoc Thanh opiskeli Pariisissa yliopistossa. Palattuaan vuonna 1933 hän työskenteli buddhalaisessa keskuksessa Phnom Penhissä. Thanh vastusti ranskalaisten siirtomaavaltaa, toimi aasialaismielisen lehden toimittajana ja joutui lähtemään Japaniin maanpakoon. Kun kuningas Norodom Sihanouk maaliskuussa 1945 julisti maansa itsenäiseksi, Thanh kutsuttiin kotiin ja ulkoministeriksi. Elokuussa Japani antautui ja Thanhista tuli uuden hallituksen pääministeri. Lokakuussa Ranska valloitti Kambodžan uudelleen, Thanh pidätettiin japanilaismielisenä, karkotettiin Ranskaan ja asetettiin kotiarestiin. Hänen kannattajansa maan pohjoisosissa järjestäytyivät Khmer Issarak -liikkeeksi.


title: Son Ngoc Thanh

text: Vuonna 1951 Sihanouk pyysi ranskalaisia sallimaan Thanhin paluun, ja hän palasi riemusaatossa. Hän alkoi pian vaatia ranskalaisten lähtöä Kambodžasta ja julkaisi kansallismielistä "Khmer Krok" -sanomalehteä. Sihanouk leimasi hänet vuoroin kommunistiksi, vuoroin CIA:n agentiksi, ja Thanh lähti jälleen maanpakoon palatakseen vasta 1970. Lähes kahdenkymmenen vuoden ajan hän johti "Khmer serai" -sissijoukkoja Etelä-Vietnamin ja Kambodžan rajaseudulla.


title: Son Ngoc Thanh

text:
Vuonna 1972 Thanh oli jälleen lyhyesti pääministerinä.
Vuonna 1975 Punaiset khmerit listasivat Thanhin yhdeksi seitsemästä isänmaanpetturista, jotka tulisi teloittaa kiinni saataessa. Hän vetäytyi Etelä-Vietnamiin ja kuoli vankilassa vuonna 1977.


title: Francisco Ventoso

text: Francisco José Ventoso Alberdi (s. 6. toukokuuta 1982 Reinosa, Kantabria, Espanja) on espanjalainen maantiepyöräilijä, ajajatyypiltään kirimies. Hän aloitti ammattilaisuransa Saunier Duval-Prodir -tallissa 2004–2007, ajoi Andalucía-CajaSur-joukkueessa 2008 ja CarmioOro-tallissa 2009–2010. Kausilla 2011–2016 hän edusti Team Movistaria ja vuodesta 2017 lähtien UCI World Tour -tasolla kilpailevaa BMC Racing Team / CCC Teamia.


title: Francisco Ventoso

text: Ventoso voitti Almendralejoon päättyneen kolmannen etapin Espanjan ympäriajossa 2006. Vuoden 2010 Pariisi–Bryssel-klassikon hän voitti massakirin kautta ennen Romain Feillua. Italian ympäriajossa 2011 hän voitti Fiuggiin päättyneen kuudennen etapin. Seuraavan vuoden Italian ympäriajossa hän voitti Frosinoneen päättyneen yhdeksännen etapin. Vuonna 2012 hän voitti maantieajon Espanjan-mestaruuden.


title: Francisco Ventoso

text: Lähde: Cycling Archives


title: Painonnosto kesäolympialaisissa 1952 – miesten 56 kg

text: Helsingin olympiakisojen painonnoston sarjaan 56 kg osallistui 19 urheilijaa edustaen 18 kansallisuutta. Kilpailu käytiin 25. heinäkuuta. Sarjan voittaja Udodov teki uudet olympiaennätykset tempauksessa, työnnössä ja yhteistuloksessa.


title: Sayabec

text: Sayabec on vajaan 2 000 asukkaan kaupunki Québecin provinssin itäosissa Kanadassa.


title: Pop up -ravintola

text: Pop up -ravintola tarkoittaa väliaikaisravintolaa siinä mielessä kuin niitä on syntynyt 2000-luvulla. Niihin liittyy usein olennaisena osana taide. Tiloina käytetään usein entisiä teollisuushalleja ja liiketiloja, mutta myös yksityiskoteja.


title: Pop up -ravintola

text: Julkisuutta saaneita pop up -ravintoloita ovat esimerkiksi Lontoossa suomalaisen design-festivaalin aikana 2010 Hel Yes! -ravintola, joka avasi tammikuussa 2011 kahdeksi viikoksi ravintolan myös Helsingissä. Vuoden 2010 aikana useita väliaikaisravintoloita erilaisten tapahtumien yhteydessä ja myös itsenäisinä tapahtumina.


title: Pop up -ravintola

text: Suomessa pop-up ravintoloita on perustettu erityisen paljon Ravintolapäivän yhteydessä.


title: Keltakuume (albumi)

text: Keltakuume eli englanninkieliseltä nimeltään "Yellow Fever" on turkulaisen Yellow-yhtyeen ainoaksi jäänyt studioalbumi vuodelta 1975. Sen julkaisi levy-yhtiö Finnlevy LP-levynä SFLP 9561 ja musiikkikasettina FDE 210.


title: Keltakuume (albumi)

text: Albumin on äänittänyt Antti Joki Finnlevy-Studioilla ja nimellisenä tuottajana on ollut Vexi Salmi. Studioaikaa tarvittiin vain neljä päivää. Kannen on suunnitellut Toivo Niiranen. Kansikuvassa näkyvässä ristissä on yhtyeen jäsenten nimet: Melvin, Hanski, Helge, Romi.


title: Keltakuume (albumi)

text:
CD-muodossa levyn on julkaissut uudelleen vuonna 2010 Rocket Records luettelotunnuksella ROK-062. CD-levyn valmistaja on Optimal Media Production. Cd-layoutin on suunnitellut ja esittelytekstin laatinut Juha Rantala. Masteroinnin on alkuperäisestä masternauhasta tehnyt Risto Ylihärsilä.
Äänite on tuotettu yhteistyössä Warner Music Finlandin kanssa.


title: Keltakuume (albumi)

text: Sivu 1:Sivu 2:Kappaleen "Longest Day" osalta on kiitetty Mick McRaeta ja kappaleen "Arkeologi santaa kaivaa" osalta Timo Vähä-Mäkilää. Kappaleiden kustantaja on Fazer.


title: Only Five

text: Only Five oli Turussa keväällä 1967 perustettu yhtye. Yhtyeen jäsenet olivat aluksi laulaja Kalevi Karling, soolokitaristi-laulaja Jouko Linko, rytmikitaristi-laulaja Helge Koskela, basisti Timo Kurki ja rumpali Börje Hellman. Saman vuoden syksyllä Karlingin tilalle tuli Olli Lundstedt. Lisäksi toiseksi laulusolistiksi tuli muutamaksi kuukaudeksi Timo Nummi. Tänä aikana yhtyeen nimikin oli Only Five + One. Lisäksi syksyllä -67 Hellman jäi lyhyelle tauolle ja rumpalina oli tuolloin Taisto Keinänen. Keväällä 1968 samainen muutos jäi pysyväksi.


title: Only Five

text: Jo perustamisvuonnaan Only Five arvostettiin parhaaksi levyttämättömäksi yhtyeeksi ja se sijoittui toiseksi Ponnahdus Pinnalle -kilpailussa ja oli samaisessa kisassa yleisön suosikki.


title: Only Five

text: Maaliskuuhun 1968 saakka yhtyeessä oli vieraillut myös Christian Laurell. Tässä vaiheessa yhtyeeseen otettiinkin uusi vakituinen jäsen, kosketinsoittaja-laulaja Markku Silander.


title: Only Five

text: Kesällä 1969 yhtye jatkoi toimintaansa nimellä Yellow.


title: Lasse Velmala

text: Lasse Velmala (18. kesäkuuta 1944 Turku – 1986) oli suomalainen muusikko, joka oli yksi Turussa 1960-luvulla toimineen underground-liikkeen vaikuttajista. Hän herätti huomiota muun muassa "Hymy"-lehden tekemän jutun myötä, jossa Velmala pyöräili Turun halki alastomana. Velmala julkaisi syksyllä 1971 esikoissinglensä "Murtuneen sydämen hotelli", jolla hänen taustayhtyeenään oli turkulainen Yellow.


title: Lasse Velmala

text: Turun yliopistossa biologiaa opiskellut ja myöhemmin opettajana työskennellyt Velmala tunnettiin myös innokaana lintuharrastajana. Hän kuului Turun Lintutieteellisen Yhdistyksen perustajiin ja toimi sen ensimmäisenä puheenjohtajana. Lisäksi Velmala oli käynnistämässä Jurmon lintuaseman toimintaa.


title: Kikutoksiini

text: Kikutoksiini on hengenvaarallinen, myrkyllinen polyyni ja alkoholi, jota esiintyy luonnossa muun muassa myrkkykeisossa. Kikutoksiinin CAS-numero on 505-75-9. Ihmisillä ja nautakarjalla kikutoksiinin nauttiminen aiheuttaa pahoinvointia, oksentelua, vatsakipuja, sydämen tykytystä ja syljen erityksen lisääntymistä. Sen jälkeen ihminen alkaa kouristella, ja hänen suustaan tulee verensekaista vaahtoa. Suurina annoksina kikutoksiini aiheuttaa kuoleman. Kikutoksiini on myrkyttänyt useita lapsia ja myös nautakarjaa, kun vesistöissä ja uimarannoilla kelluvia myrkkykeison maajuuria on luultu sellerin juuriksi ja syöty.


title: Sapelisiipikolibrit

text: Sapelisiipikolibrit ("Campylopterus") on kolibrien heimoon kuuluva lintusuku. Sukuun kuuluu yksitoista neotrooppisella alueella elävää lajia.


title: Mesikolibrit

text: Mesikolibrit ("Florisuga") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Orvokkikolibrit

text: Orvokkikolibrit ("Colibri") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.


title: Hohtokolibrit

text: Hohtokolibrit ("Anthracothorax") on kolibrien heimoon kuuluva lintusuku. Sukuun kuuluu seitsemän neotrooppisella alueella elävää lajia.


title: Teuvo Laine

text: Teuvo Ilmari Laine (4. marraskuuta 1930 Kalvola – 22. elokuuta 1996 Turku) oli suomalainen orkesterinjohtaja, sovittaja ja säveltäjä. Laineen oma instrumentti oli trumpetti.


title: Teuvo Laine

text: Teuvo Laine pääsi soitto-oppilaaksi puolustusvoimien soittokuntaan, jossa teki töitä lähes koko uransa. Laine jäi eläkkeelle puolustusvoimien ylikapellimestarin virasta vuonna 1990. Sotilasarvoltaan hän oli musiikkieverstiluutnantti.


title: El Prat de Llobregat

text: El Prat de Llobregat on kunta ja kaupunki Espanjan Kataloniassa. Se sijaitsee Barcelonan naapurissa Llobregatjoen ja Välimeren rannalla. Vuoden 2016 alussa kunnan asukasluku oli 63 457.


title: El Prat de Llobregat

text: Kunnassa sijaitsee Barcelonan lentoasema, joka on Espanjan toiseksi suurin.


title: William Mason (pikakirjoittaja)

text: William Mason oli 1600-luvulla elänyt englantilainen kirjoittamisen opettaja ja pikakirjoittaja, jonka kehittämä pikakirjoitusjärjestelmä oli 1600-luvun merkittävimpiä.


title: William Mason (pikakirjoittaja)

text: Mason julkaisi vuonna 1672 englanninkielisen pikakirjoitusjärjestelmän, joka perustui Jeremiah Richin vuonna 1642 julkaisemaan järjestelmään. Vuosina 1682 ja 1707 Mason julkaisi järjestelmästä uudet versiot, jotka erosivat selvemmin Richin järjestelmästä.


title: William Mason (pikakirjoittaja)

text: Järjestelmän viimeisin versio oli pohjana Thomas Gurneyn järjestelmässä, jonka tämä julkaisi vuonna 1750, ja jota hiukan muutettuna käytettiin Britannian parlamentissa vielä 1800-luvun lopullakin.


title: RuLeaks

text: RuLeaks.net on Venäjälle Wikileaksin mallin mukaan perustettu internetsivusto. Sivuston julkaisija on tuntematon, mutta sillä sanotaan olevan yhteyksiä venäläiseen Piraattipuolueeseen.


title: RuLeaks

text: Alkujaan joulukuussa 2010 avatulla sivustolla julkaistiin Wikileaksin julkaisemia asiakirjoja, mutta viikolla 3/2011 se alkoi julkaista omaa aineistoa. Sivusto on julkaissut kuvan Vladimir Putinin yksityiseksi asumukseksi väitetystä Mustallemerelle rakennetusta palatsista. Sivustoon kohdistui kuvan julkaisun jälkeen useita kaatoyrityksiä. Rakennushankkeessa alkuun mukana ollut yrittäjä on lähettänyt Dmitri Medvedeville avoimen kirjeen, jossa hän kirjoittaa, että hankkeeseen on käytetty valtion varoja ja siihen liittyy korruptiota ja varkauksia.


title: RuLeaks

text: Sivuston muiden artikkeleiden aiheita ovat Venäjän turvallisuuspalvelun FSB:n entisen everstiluutnantin Aleksandr Litvinenkon murha, jolla se väittää olevan kytkentöjä pääministeri Putinin lähipiiriin.


title: Keva

text: Keva (vuoden 2010 loppuun asti Kuntien eläkevakuutus) on suomalainen julkisoikeudellinen eläkelaitos. Keva huolehtii kunta-alan, valtion, kirkon ja Kelan henkilöstön eläkeasioista. Se on Suomen suurin eläkevakuuttaja.


title: Keva

text: Kevan piiriin kuuluu yhteensä 1,2 miljoonaa julkisen sektorin työntekijää ja eläkkeensaajaa. Keva vastaa kunta-alan henkilöstön eläkkeiden rahoituksesta ja eläkevarojen sijoittamisesta. Eläkkeet rahoitetaan kunta-alan työnantajilta ja työntekijöiltä perittävillä maksuilla. Muiden työnantajien osalta Keva hoitaa vain eläkkeiden maksamisen. Vuonna 2017 kunnallisen eläkejärjestelmän maksutulo oli noin 4,8 miljardia euroa ja sijoitusten markkina-arvo noin 51,9 miljardia euroa.


title: Keva

text: Kevan toiminta perustuu julkisten alojen eläkelakiin ja Keva-lakiin. Sitä valvovat valtiovarainministeriö ja Finanssivalvonta sekä Valtiontalouden tarkastusvirasto. Kevan toimitusjohtajana on työskennellyt vuodesta 2016 Timo Kietäväinen.


title: Keva

text: Kunnallinen eläkelaitos aloitti toimintansa toukokuussa 1964, jolloin sen tehtäväksi tuli kunnallisen eläketurvan ylläpito. Vuonna 1964 tuli voimaan kunnallisten viranhaltijain ja työntekijäin eläkelaki (KVTEL).


title: Keva

text: Kunnallinen eläkelaitos muutti nimensä Kuntien eläkevakuutukseksi vuonna 1989 eläkelaitoksen valtuuskunnan 25-vuotisjuhlakokouksessa.


title: Keva

text: Vuonna 2003 tuli voimaan uusi kunnallinen eläkelaki (KuEL). Siihen koottiin kunnallisten viranhaltijain ja työtekijäin eläkelain (KVTEL) säännökset sekä kunnallisen eläkelaitoksen eläkesäännön sisältö. Vuoden 2011 alussa Keva alkoi lakisääteisesti hoitaa valtion eläkelain mukaisia henkilöasiakkaiden eläkepalvelutehtäviä. Aiemmin näitä tehtäviä hoiti Valtiokonttori.


title: Keva

text: Vuonna 2011 Kuntien eläkevakuutus muutti nimensä virallisesti Kevaksi. Vuoden 2012 alussa evankelis-luterilaisen kirkon ja Kansaneläkelaitoksen toimihenkilöiden eläketurvan hoitaminen tuli lakisääteisesti Kevan hoidettavaksi. Vuoden 2013 alusta valtion palvelussuhderekisteri, eläkemaksujen periminen sekä valtion eläkkeisiin liittyvät aktuaari- ja tilastopalvelut tulivat Kevan hoidettavaksi. Aiemmin näitä tehtäviä oli hoitanut Valtiokonttori.


title: Keva

text: Keva omistaa sekä vuokra-asuntoja että toimitiloja ympäri Suomea. Vuokrattavia kiinteistöyhtiöitä (toimistoja, asuntoja, liiketiloja, kauppakeskuksia ja hotelleja) on Suomessa 124.


title: Keva

text: Vuonna 2009 toimitusjohtaja Markku Kauppinen erosi vaalirahakohun vuoksi ja tehtävään valittiin Merja Ailus. Hän anoi eroa marraskuussa 2013 jouduttuaan kohun keskelle työsuhde-etujensa vuoksi. Muodollisesti virkasuhde päättyi 6. joulukuuta 2013, ja virkaatekevänä toimitusjohtajana toimii varatoimitusjohtaja Pekka Alanen. Ailuksen seuraajaksi valittiin toukokuussa 2014 YTHS:n toimitusjohtaja Jukka Männistö (kesk.), joka aloitti tehtävässä elokuussa. Männistö jätti tehtävän syksyllä 2015.


title: Keva

text: Kevan toimitusjohtajan valinta on tontitettu kolmesta puolueesta (kok., sd, kesk.) kulloinkin vuorossa olevalle puolueelle, ja puolueen jäsenkirjan kritisoitiin painavan esimerkiksi Ailuksen valinnassa siten, että toiseksi jäi Kevan silloinen sitoutumaton varatoimitusjohtaja, oikeustieteen tohtori Timo Viherkenttä. Kevan johtoon on yleensä noustu hallituksen kautta. Sekä Ailus että varatoimitusjohtajat Pekka Alanen ja Tapani Hellsten ovat olleet aiemmin hallituksen jäseniä, samoin Kauppinen ja Hellstenin edeltäjä Eija Lehti-Kannisto. Helsingin Sanomien talouden ja politiikan toimittaja Tuomo Pietiläinen kysyi Ailuksen kohujen yhteydessä, onko sattuma, että "Kevan hallitus on laiminlyönyt eläkelaitoksen työsuhde-etuuksien valvonnan".


title: Keva

text: Vuonna 2011 Keva osti kolme Helsingin keskustan pysäköintilaitosta. Kaupat tehtiin 16. helmikuuta 2012. Muutamaa päivää ennen kaupantekoa Keva oli vuokrannut hallien liiketoiminnan eräälle pysäköintioperaattorille. Kaksi muuta pysäköintioperaattoria valitti vuokrauksesta markkinaoikeuteen väittäen vuokrauksen olleen julkisen hankinnan, joka olisi tullut kilpailuttaa. Asiasta tehtiin valitus liian myöhään, eikä markkinaoikeus ottanut sitä käsittelyyn. Asianosaiset saivat pitää oikeudenkäyntikulunsa omana vahinkonaan, josta asiasta Keva valitti Korkeimpaan hallinto-oikeuteen. Korkein hallinto-oikeus katsoi 15. huhtikuuta 2015 antamassaan päätöksessä (KHO:2015:59) toisin kuin markkinaoikeus, ettei Kevan ja pysäköintioperaattorin välisessä sopimuksessa ollut kyse julkisesta hankinnasta eikä palveluja koskevasta käyttöoikeussopimuksesta. Keva oli ostanut kyseessä olevat pysäköintilaitosten hallintaan oikeuttavat osakkeet sijoitusomaisuudekseen. Sopimuksessa oli kysymys olemassa olevien tilojen vuokraamisesta ulkopuoliselle niin ikään sijoitustarkoituksessa. Korkein hallinto-oikeus kumosi markkinaoikeuden päätöksen Kevan valituksessa tarkoitetuilta osin ja velvoitti markkinaoikeudessa valittajina olleet yhtiöt yhteisvastuullisesti korvaamaan Kevan oikeudenkäyntikulut markkinaoikeudessa ja korkeimmassa hallinto-oikeudessa.


title: William Mason (täsmennyssivu)

text: William Mason -nimisiä henkilöitä:


title: Stuttgartin pörssi

text: Stuttgartin pörssi on alueellinen pörssi Stuttgartissa. Se on Saksan toiseksi suurin arvopapereiden ja johdannaisten kauppapaikka. Pörssi perustettiin 1860. Se omistavat ruotsalaiset yritykset NGM ja NDX.


title: Dumbarton

text: Dumbarton () on kaupunki Skotlannissa. Se on Länsi-Dunbartonshiren hallinnollinen keskus ja ollut entisen Dumbartonshiren kreivikunnan keskuspaikka. Se sijaitsee Clydejoen pohjoisrannalla.


title: Dumbarton

text: Vuonna 2011 kaupungissa oli lähes 20 000 asukasta.


title: Dumbarton

text: Dumbarton on perustettu 75 metriä korkean basalttikukkulan päälle. Kukkula toimi luonnollisena puolustautumispaikkana jo kelttien ja skottien hallitessa aluetta, ja paikka oli Strathclyden pääkaupunki 400-luvulta 700-luvulle. Nykyisin paikkakunnan tärkein teollisuudenala on viskin tislaus ja sekoittaminen.


title: Stressitesti

text: Stressitesti on erilaisten järjestelmien toimintakyvyn arviointiin käytetty testimenetelmä, jossa mitataan järjestelmän kykyä selviytyä poikkeuksellista kuormitusta aiheuttavissa tilanteissa. Stressitestejä on perinteistesti käytetty etenkin mikroprosessoritekniikkaan liittyvien ohjelmistojen ja -järjestelmien testauksessa. Testejä on kuitenkin alettu käyttää laajasti myös yritysten, yhteisöjen ja yksilöiden talouteen liittyvien rahoitusriskien arviointiin. Stressitestejä käytetään lisäksi muun muassa lääketieteessä ja psykologiassa ihmisten jaksamis- ja stressinsietokyvyn arvioinnissa.


title: Stressitesti

text: Yksinkertaisimmillaan stressitestaus on kuormitustestausta, jossa testataan kuinka suurta kuormaa sovellus parhaimmillaan kestää. Testauksessa voidaan esimerkiksi aiheuttaa järjestelmälle hyvin suuri kuorma mahdollisimman nopeasti, jolloin järjestelmän toimintakyky joutuu äärirajoilleen. Näin saadaan selville maksimikuorma, jonka sovellus vielä kestää, sekä vastaavasti kuormitustaso, joka johtaa ylikuormittumiseen ja järjestelmän kaatumiseen. Suorituskykyä mittavina parametreinä voivat olla esimerkiksi transaktioiden määrä tai siirretyn tiedon määrä sekunnissa, vasteajat, yhtäaikaisten käyttäjien määrä tai palvelupyyntöjen tiheys. Tarkempia stressitestejä voidaan tehdä järjestelmän tietyn osatoiminnon, kuten muistinhallinnan toimintakyvylle. Stressitestejä tehdään runsaasti muun muassa erilaisille palvelinsovelluksille, kuten tietokanta- tai verkkopalvelimille, sekä prosessoreille ja kiintolevyille.


title: Stressitesti

text: Muun muassa yritystaloudessa ja finanssivalvonnassa stressitestejä käytetään nykyisin menetelmänä, jolla arvioidaan talouden ennakoimattoman kehityksen vaikutuksia yrityksen tai yhteisön vakavaraisuuteen ja tulokseen. Testillä pyritään siten arvioimaan yrityksen kykyä selviytyä talouskehitykseen liittyvien riskien toteutumisesta erilaisissa äärimmäisissä tulevaisuuden kehitysarvioissa eli skenaarioissa. Niiden voidaan sanoa myös mittaavan yritysten paineensietokykyä ja kykyä muuttaa toimintatapoja ja rahoitusratkaisuja, kun tilanne sitä vaatii. Testeihin sisältyviä simulointeja kutsutaan usein myös "mitä jos" -laskelmiksi. Stressitestien pohjana ovat yleensä makrotaloudelliset simulaatiot, joissa jäljitellään esimerkiksi syvän taantuman tai talouskriisin vaikutuksia kansantalouteen. Testeissä käytettävien skenaarioiden tulisi olla riittävän äärimmäisiä mutta silti mahdollisia.


title: Stressitesti

text: Yritykset, julkisyhteisöt ja jopa yksityishenkilöt käyttävät stressitestejä normaalin taloushallinnon työkaluna. Testit auttavat yrityksiä havaitsemaan niiden toimintaympäristön kehitykseen liittyviä riskejä sekä varautumaan näihin. Rahoitusvalvojat puolestaan käyttävät testejä pankkien ja vakuutuslaitosten kriisinsietokyvyn mittaamiseen. Niillä tutkitaan rahoituslaitosten tilaa ja niiden vakavaraisuuden säilymistä vaikka yleinen taloustilanne heikentyisi.


title: Stressitesti

text: Euroopan unionin pankkivalvojat tekivät kesällä 2010 euroalueella toimiville pankeille riskitetit, joista suomalaiset pankit selvisivät. Irlannin pankkikriisin jälkeen on todettu että testi mittasi pankkien tilannetta liian kapeasti.


title: Düsseldorfin pörssi

text: Düsseldorfin pörssi on julki-virallinen alueellinen arvopaperipörssi, jonka kotipaikka on Düsseldorf Saksassa. Se on osa Nordrhein-Westfalenin osavaltion finanssikeskusta.


title: Take It Off

text: "Take It Off" on Keshan neljäs single hänen debyyttialbumiltaan "Animal". Single julkaistiin heinäkuussa 2010. Kappaleesta on tehty kaksi musiikkivideota.


title: Metsähelmikäs

text: Metsähelmikäs ("Pardalotus striatus") on Australiassa tavattava helmikkäisiin kuuluva varpuslintu.


title: Metsähelmikäs

text: Kooltaan metsähelmikäs on 8–12 cm. Selästään laji on väriltään harmaa ja siivet ovat mustat. Siivissä on valkoinen poikkiraita ja punainen tai Tasmaniassa elävällä alalajilla keltainen laikku. Päälaki on musta ja päässä on valkoiset silmäkulmajuovat. Nokan ja silmien välissä on keltainen täplä. Vatsa on metsähelmikkäällä vaalean ruskea ja vatsassa on myös keltaisia höyheniä. Sukupuolet eivät eroa toisistaan ulkonäkönsä perusteella.


title: Metsähelmikäs

text: Metsähelmikästä tavataan koko Australian alueelta lukuun ottamatta maan kuivimpia keskiosia. Alalajeja tavataan seuraavasti:


title: Metsähelmikäs

text: Linnun elinympäristöä ovat avoimet eukalyptusmetsät, malleekasvusto, pensaikot, maatalousmaat sekä puistot ja puutarhat.


title: Metsähelmikäs

text: Pesimäkaudella metsähelmikkäät liikkuvat yleensä pareittain. Muulloin ne voivat muodostaa satojenkin yksilöiden parvia ja myös sekaparvia muiden hyönteisiä syövien pikkulintujen kanssa. Laji syö hyönteisiä ja hämähäkkieläimiä sekä hyönteisten erittämiä makeita nestepisaroita. Ravintonsa linnut etsivät puiden lehvästöjen joukosta.


title: Metsähelmikäs

text: Metsähelmikkään pesimäkausi kestää heinäkuulta tammikuulle. Pesä sijaitsee lähellä maan pintaa puunkolossa tai tunnelissa. Naaras munii kolmesta viiteen munaa, joita hautovat sekä koiras- että naarasmetsähelmikkäät. Molemmat huolehtivat myös poikasten ruokkimisesta. Laji voi pesiä myös pienissä ryhmissä, jolloin ryhmän linnut auttavat toisiaan.


title: Amazing Race (10. tuotantokausi)

text: Amazing Racen kymmenes tuotantokausi alkoi Yhdysvalloissa 17. syyskuuta 2006 ja Suomessa keväällä 2009. Kilpailuun osallistui 12 joukkuetta, jossa jokaisessa oli kaksi kilpailijaa. Sarja vieraili myös Suomessa. Kilpailu alkoi Yhdysvalloista ja päättyi Ranskaan, josta lennettiin takaisin Yhdysvaltoihin. Suomessa sarja kävi Helsingissä, Tampereella, Lohjalla, Turussa ja Ylöjärvellä. Ensimmäisessä jaksossa kukaan ei vielä tippunut.Tällä tuotantokaudella Amazing Race vieraili myös Suomessa. Kilpailijat tulivat ensin Helsinki-Vantaan lentoasemalle, josta heidän piti menne takseilla Kahvila Kappeliin. Siellä heitä odottivat seuraavat ohjeet: Kappelista heidän piti mennä Helsingin päärautatieasemalle, ja sieltä junalla Tampereelle. Tampereen rautatieasemalta he lähtivät takseilla Soppenharjun kouluun, Ylöjärvelle. Siellä kilpailijat joutuivat valitsemaan jommankumman tehtävän. Tehtävässä "Tämä suo" piti ratkaista esterata suolla, "Tuo suo" -tehtävässä piti opetella suohiihtoa. Ylöjärveltä kilpailijat lähtivät autolla takaisin Tampereen rautatieasemalle. Sieltä he menivät junalla Turkuun. Turun rautatieasemalta he menivät autoilla Lohjan kalkkikaivokseen. Siellä oli ensimmäinen tiesulku. Kalkkikaivoksessa he joutuivat pyöräilemään pimeässä kaivoksessa, etsiä kalkkikivi, ja tuoda se takaisin ylös. Sen jälkeen he saivat uudet ohjeet. Seuraava etappi oli Helsingissä. Kilpailijat joutuivat laskeutumaan alas Helsingin olympiastadionin tornista. Suomessa ei ollut ollenkaan varikkoa, vaan matka jatkui suoraan Ukrainaan.


title: Amazing Race (10. tuotantokausi)

text: Amazing Race kävi seuraavissa maissa. Maat kilpailun kulun mukaisessa järjestyksessä.


title: Deutsche Börse

text: Deutsche Börse AG, "Saksan pörssi" on saksalainen pörssikonserni. Sen pääkonttori sijaitsee Frankfurtin seudulla Saksassa, noin seitsemän kilometriä Frankfurtin keskustasta luoteeseen, Eschbornin kaupungin puolella. Yli 4 540 työntekijää palvelee asiakkaita ympäri maailman, erityisesti Euroopassa, Yhdysvalloissa ja Aasiassa.


title: Deutsche Börse

text: Vuodelta 2014 Saksan pörssi teki 2,043 miljardin euron liikevaihdon ja keräsi 762,3 miljoonan euron nettotuloksen. Helmikuussa 2016 julkaistiin vuoden 2015 alustavat tulosluvut. Liikevaihtoa kertyi 2,367 miljardia (+16%) ja korjaamaton nettotulos oli 665,5 miljoonaa euroa. Kertaluonteisin menoerillä korjattu nettotulos oli 766,0 (edellisvuonna 669,4 milj. EUR).


title: Deutsche Börse

text:
Saksan pörssillä on toimipisteitä Saksassa, Luxemburgissa, Sveitsissä, Tšekissä ja Espanjassa sekä edustustot Pekingissä, Lontoossa, Pariisissa, Chicagossa, New Yorkissa, Hongkongissa sekä Dubaissa.
Deutsche Börse toimii operaattorina Frankfurtin pörssissä (FWB, Frankfurter Wertpapierbörse), joka on markkina-arvoltaan suurin Saksan pörsseistä. Tammikuussa 2016 Deutsche Börse oli listattujen yhtiöiden yhteenlasketulta markkina-arvoltaan (1 563 mrd.) maailman yhdeksäneksi suurin pörssi. Eurooppalaisista pörsseistä sitä suurempia olivat markkina-arvoltaan tällöin Lontoon pörssi ja Euronext.


title: Deutsche Börse

text: Muut Saksan pörssit sijaitsevat Berliinissä (Berliinin pörssi fuusioitui vuonna 2003 Bremenin kanssa), Düsseldorfin pörssi, Hampurin pörssi joka fuusioitui Hannoverin pörssin kanssa vuonna 1999, Münchenin pörssi sekä Stuttgartin pörssi.


title: Deutsche Börse

text: Helmikuun 23. päivänä sekä Lontoon pörssin (LSE) että Saksan pörssin johto vahvistivat käyvänsä yksityiskohtaisia neuvotteluja mahdollisesta yhtiöittensä yhdistämisestä uuteen holdingyhtiöön. Julkaistun neuvotteluesityksen mukaan Deutsche Börsen osake vastaisi yhtä uutta osaketta uudessa yhtymässä ja kutakin Lontöön pörssin osaketta vastaan saisi 0,4421 uutta osaketta. Näillä perusteilla uudesta yhtiöstä 54,4 prosenttia pohjautuisi Deutsche Börsen ja 45,6 prosenttia Lontoon pörssin osakeomistuksiin. Kaikki nykyisen Deutsche Börsen ja LSE:n liiketoiminnan avainalueet jatkaisivat konsernissa nykyisillä nimillään.


title: Deutsche Börse

text: Lontoon ja Saksan pörssien yhdessä muodostama holdingyhtiö olisi markkina-arvoltaan maailman toiseksi tai kolmanneksi suurin pörssikaupan operaattoriyhtiö. Sitä suurempia olisi ainakin New Yorkin pörssi (omistajanaan ICE). Samaa suuruusluokkaa on markkina-arvoltaan Nasdaq Inc. (aiemmalta nimeltään Nasdaq OMX Group, sisältäen Nasdaq OMX Nordic pörssin).


title: Deutsche Börse

text: Yhdistymissopimuksen syntymisestä viestittiin 16. maaliskuuta 2016. Sopijaosapuolet suosittelivat sopimuksen hyväksymistä osakkeenomistajilleen. Uuden yhdistyneen pörssiryhmittymän hallitsemiseksi on perustettu holdingyhtiö UK TopCo. Deutsche Börse AG:sta ja Lontoon pörssistä tulisi julkisesti noteeratun UK TopCo -osakeyhtiön tytäryrityksiä, mutta niiden kotipaikka säilyisi ennallaan. Pörssiryhmittymän pääkonttori olisi sekä Lontoossa että Frankfurtissa. Ryhmittymän hallituksen puhjeenjohtajaksi nimitettiin Donald Brydon, varapuheenjohtajaksi Joachim Faber, toimitusjohtajaksi Carsten Kengeter ja talousjohtajaksi David Warren (CFO).


title: Rubén Castro

text: Rubén Castro Martín (s. 27. kesäkuuta 1981 Las Palmas, Espanja) on espanjalainen jalkapalloilija. Hän edustaa espanjalaista Las Palmasia ja on pelipaikaltaan hyökkääjä.


title: Rubén Castro

text: Rubén edusti uransa alkuvaiheilla paikallisseura Las Palmasia kolmen kauden ajan. Hän teki ensimmäiset maalinsa joukkueessa kaudella 2001–2002 ottelussa Real Madridia vastaan. Kauden 2003–2004 päätteeksi hän oli Segunda Divisiónin paras maalintekijä 22 osumallaan.


title: Rubén Castro

text: Kesällä 2004 hän siirtyi Deportivo La Coruñaan. Rubénista ei tuolloin maksettu siirtokorvausta, mutta hänen siirtonsa kuittasi seurojen välisen aikaisemman velan 3,6 miljoonaa euroa, joka oli jäänyt argentiinalaispelaaja Gabriel Schürrerin siirryttyä Las Palmasiin.